Синоптиклар Ўзбекистонда апрель ойида об-ҳаво қандай бўлиши ҳақида хабар берди - Darakchi\nСиноптиклар Ўзбекистонда апрель ойида об-ҳаво қандай бўлиши ҳақида хабар берди\nЖАМИЯТ 06.04.2021, 08:30\nЎзбекистон Гидрометеорология хизмати хабарига кўра, Ўзбекистонда апрель ойи об-ҳавонинг беқарорлиги билан ажралиб туради. Одатда момақалдироқ ва шиддатли шамол билан ёмғир тез-тез ёғади. Республиканинг шимоли, жанубининг энг чеккаси ва чўл ҳудудларида ой учун ўртача 5 кундан 8 кунгача, тоғларга яқинроқ ҳудудларда 9-13 кунгача ёғингарчилик бўлади.\nЎзбекистонда метеорологик кузатувлар тарихи давомида турли хил апрель ойлари кузатилган. Экстремал қуруқ ёки ёғингарчилик умуман бўлмаган ёки уларнинг ойлик миқдори меъёрдан 10% дан кўп бўлмаган. Бир ой давомида ёғингарчилик меъёрдан 3-5 марта кўп бўлган.\nШундай қилиб, Тошкентда 1975 йилнинг апрель ойи энг қуруқ йил бўлган. Ёғингарчилик атиги икки марта ёғган ва уларнинг миқдори 2 мм ни ташкил этган, бу апрель ойи меъёрининг 3 % ини ташкил этади. 1990 йилнинг апрель ойи энг нам йил, бунда бир ойда ёғингарчилик ойлик меъёрдан 300% атрофида бўлган, ёғингарчилик кузатилган кунлар сони 19 кунни ташкил этган.\nМетеорологик кузатувларнинг бутун тарихида кеча-кундуз учун ёғингарчилик бўйича рекордчи 2009 йилнинг 8 апрель куни бўлган. Ушбу кунда Тошкентда 65 мм ёмғир ёғган, бунда апрель ойининг ойлик меъёри 62 мм ни ташкил этган.\nОдатда апрель ойининг ҳарорат фони ҳам беқарор бўлади. Ҳавони жадал исиши, қисқа муддатга ҳароратни совуқ даражасигача пасайиши, деярли совуқ билан алмашиниши мумкин. Ўзбекистон аҳолиси ўтган йилги апрель ойининг биринчи ўн кунлиги охирида қор ёғганини, бундай қор ҳатто қишда ҳам ёғмаганини эсласа керак.\nСиноптиклар прогнозларига кўра, бу йилнинг апрель ойи илиқ бўлади, ҳудудларнинг кўп қисмида одатдагидан 1-2° га илиқроқ бўлади.\nЯкшанба куни 4 апрелда ва душанбага ўтар кечаси Ўзбекистон ҳудуди бўйича ёмғир ёғиб ўтди, тоғ олди ва тоғли ҳудудларда кучли бўлди, баланд тоғларда ёмғир қорга айланди.\nБугунги кундан бошлаб ва ойнинг ўртасигача республика бўйича асосан ёғингарчиликсиз об-ҳаво бўлиши кутилмоқда.\nТошкентда Мустақиллик ва Паркент кўчаларини туташтирувчи йўл очилди\n"Ёш навоийхон" танловида қаршилик 13 ёшли қиз 100 та ғазални ёддан айтиб берди\nФарғонада фуқаро автомобилини жарима майдонидан олиб чиқиш эвазига ходимга 100 АҚШ доллар пора таклиф қилди


Озиқ - овқат нархлари Россияда Европага қараганда 3 баробардан кўпроққа қимматлади\nРоссия давлат статистика хизматининг билдиришича, 2018 йилда Россияда озиқ-овқат маҳсулотлари Европа Иттифоқидагига нисбатан бир неча баробар қимматлаган.\nМасалан, 2018 йилда Европа Иттифоқида озиқ-овқат нархи 1 фоизга ошган, Россияда эса бу кўрсаткич 3,3 фоизни ташкил қилган.\nРоссияда озиқ-овқат нархи ноябрда кескин кўтарилиб, 1,2 фоизга қимматлаган. Европа Иттифоқида эса ноябрда озиқ-овқат маҳсулотлари 0,1 фоизга арзонлаган.\nРоссияда 2018 йилда асосан гўшт ва гўшт маҳсулотлари, шакар, шоколад, сут маҳсулотлари, пишлоқ ва тухум қимматлади.


сармоя киритишнинг йўллари жуда кўп, бироқ омад ҳаммага ҳам эмас. Бу ерда гап омадда ҳам эмас, ишнинг кўзини билишда, тўғрироғи. Масалан, биз ... тўғрироғи. Масалан, биз қуйида тўхталиб ўтадиган энг муваффақиятли сармоядорларни олайлик. Одатда бу тоифа ишбилармонлар хилма-хилликни яхши ...


Қирғизистонда қиз ўғирлашга қарши намойишлар бўлди | Interpress.uz\nБош саҳифаЯнгиликларЖаҳонҚирғизистонда қиз ўғирлашга қарши намойишлар бўлди\nҚирғизистонда қиз ўғирлашга қарши намойишлар бўлди\n10:30 | 10-04-2021\nЎғирлаб кетилиб, ўлдирилган 27 ёшли қизнинг ўлими Қирғизистон жамоатчилигининг норозилиги ва милицияга нисбатан кескин танқидларга сабаб бўлмоқда. Пойтахт Бишкек ва Ўш шаҳарларида Ҳукумат уйи ва Ички ишлар идоралари олдида норозилик намойишлари бўлиб ўтган. Унда юздан ортиқ одам иштирок этиб, қиз ўғирлаш холати қайд этилганидан кейин, милиция тезкор чоралар кўрмагани учун танқид қилиниб, вазир истеъфоси талаб қилинган.\nБишкекда намойишчилар билан Бош вазир Улуғбек Марипов учрашиб, воқеа юзасидан тергов ишлари олиб борилаётгани, у президент назорат остида эканини айтган. Президент Садир Жапаров ҳам ўзининг Фейсбук саҳифасида қотиллик юзасидан фикр билдирган. “Айзада Қанатбековани ўғирлаб кетиш ва ўлдириш ҳақидаги хабардан чуқур қайғуга тушдим. Бизнинг жамиятда мажбурий никоҳлар давом этиши қабул қилиниши мумкин эмас. Айзада билан содир бўлган воқеа нафақат унинг оиласи, балки бутун мамлакатимиз учун катта фожиа. Қизларни ўғирлаш, уларни куч билан ҳибсга олиш ва эркига қарши турмуш қуришга мажбур қилиш ҳар доим фожиага олиб келади “, деб ёзган Президент Садир Жапаров.\nҚиз олиб қочиш қурбони бўлган Айзада Қанатбекова, кеча Иссиқ-Кўл вилоятининг Балиқчи шаҳрида дафн этилган.


Тошкент шаҳар. Қарздорликка аниқлик киритилди – istemol.uz\nТошкент шаҳар. Қарздорликка аниқлик киритилди\nОлмазор туман истеъмолчилар ҳуқуқларини ҳимоя қилиш жамиятига Олмазор тумани, Чимбой кўчаси, 1-тор кўча, 45-уйда яшовчи фуқаро Ж.Махаматовдан тумангаз корхонаси томонидан ҳисобланган 4 463 621 сўм қарздорликдан норозилиги бўйича шикоят аризаси келиб тушди.\nМазкур мурожаат туман жамияти ҳамда тумангаз мутахассислари иштирокида ўрганиб чиқилди. Ўрганишлар натижасида истеъмолчига табиий газдан 2 243 263 сўм нореал қарздорлик ҳисобланганлиги маълум бўлди. Жамият кўмаги билан ушбу асоссиз қарздорлик истеъмолчи фойдасига қайта ҳисоб-китоб қилиниб, 2 220 358 сўмлик реал қарздорлик истеъмолчи томонидан бартараф этилди.\nPrevious Post:Самарқанд вилояти. Истеъмолчилар ҳақ эканлиги исботланди\nNext Post:Фарғона вилояти. Кир ювгич кир ювмас экан…


Асқар Ақаев ўз халқидан кечирим сўради\nМустақил Қирғизистоннинг илк президенти Асқар Ақаев.\nҚирғизистон мустақиллигининг 21 йиллиги нишонланган кунда Озодлик мухбири билан суҳбатлашган мамлакатнинг илк президенти Асқар Ақаев¸ 14 йиллик ҳокимияти даврида йўл қўйган хатолари учун қирғизистонликлардан узр сўради.\nМустақил Қирғизистон Республикасининг биринчи президенти¸ физик олим Асқар Ақаев 2005 йилда “Лолақизғалдоқ инқилоби” деб ном олган халқ исëни натижасида ҳокимиятдан ағдарилган эди. Оломон Бишкекдаги ҳукумат уйини ишғол қилиб турган бир пайтда¸ уни куч билан тарқатиш таклифини рад этиб¸ мамлакатдан чиқиб кетишга қарор қилган Ақаев ўшандан бери Москвада яшайди.\nҚирғизистон мустақил давлат деб эълон қилинганига 21 йил тўлган 31 август куни Озодлик мухбири 67 яшар Асқар Ақаев билан суҳбатлашди.\n- Мен сизнинг ишончингиз билан 14 йил президент бўлиб ишладим¸ юмшоқлик билан¸ яхши ният билан давлат идорасини бошқардим. Тўғри¸ бу йиллар давомида¸ муваффақиятсизликлар бўлди¸ катта хатоларга йўл қўйилди. Шунинг учун мен бугунги фурсатдан фойдаланиб¸ агар қилган хатоларим Қирғизистоннинг ўшандаги ва ҳозирги вазиятига салбий таъсир қилган бўлса¸ бутун қирғиз халқидан кечирим сўрайман¸ деди Ақаев.\nПрезидент сифатида йўл қўйган камчиликларига тўхталган Асқар Ақаев¸ Қурманбек Бакиевни кичик завод директорлигидан вилоят губернаторлиги¸ сўнгра эса¸ Бош вазир вазифасига кўтарганини энг катта хатолик деб баҳолади:\n- Мен янги даврда¸ янги давлатга бошчилик қилдим. Шу боис¸ ҳамма соҳада¸ иқтисод¸ сиëсат ва кадрлар танлашда кўп хатоларга йўл қўйдим. Буни санаб ўтишнинг ўзи қийин. Аммо кичкинигина бир завод директорини икки областга губернатор қилиб¸ сўнгра уни Бош вазир этиб тайинлашни президентлик давримда йўл қўйган энг катта хатоларимдан бири деб биламан¸ деди Қирғизистоннинг илк президенти.\nБакиевни мустақил Қирғизистон ва унинг халқига энг катта зиëн еткизган шахс сифатида таърифлаган Ақаев¸ уни ҳокимият тепасига олиб келган ўзи бўлгани боис¸ бу зиëннинг бир чеккасига ўзи ҳам масъул эканини тан олди.\nАқаев томонидан ҳокимиятга келтирилган Бакиев¸ 2005 йил март ойида Ақаевнинг ўзини ҳайдаб юборди. 2010 йилда эса¸ Бакиевнинг ўзи айни шундай халқ исëни воситасида Қирғизистондан ҳайдалиб¸ Беларусдан бошпана топди.\nОзодлик мухбири билан суҳбат давомида Асқар Ақаев Қирғизистон сиëсий саҳнасига янги авлод сиëсатчилари келиб¸ мамлакатнинг бир пайтлардаги “Марказий Осиëдаги демократия оролчаси” деган обрўсини қайта тиклашига умид билдирди.\n- Аммо янги сиëсий кучлар туғилиши учун шароит бўлиши керак. Кадрлар осмондан тушмайди¸ уларни ўстириш керак. Ҳозир ташқаридан туриб Қирғизистонда бундай шарт-шароит борлиги ҳақида гапирмаган бўлардим. Аммо қирғиз халқи ҳар доим кучли лидерларни¸ Чингиз оғамиз каби шахсларни яратиб келган. Агар мамлакатда бирлик бўлса¸ ҳозирги қийинчиликларнинг барини ҳал қилиб¸ Қирғизистонни демократик кучли давлатга айлантира олишимизга мен қаттиқ ишонаман¸ деди Асқар Ақаев.


ЎзА - Малакали ҳарбий шифокорлар етишиб чиқмоқда\n10.07.2017 18:24 Чоп этиш версияси\nЎзбекистон Республикаси Мудофаа вазирлиги Марказий ҳарбий-клиник госпиталида мазкур факультет фаолиятига бағишланган маънавий-маърифий тадбир бўлиб ўтди.\nҲарбий-тиббиёт факультети бошлиғи Ж.Собиров ва бошқалар Қуролли Кучларимиз қудратини янада ошириш орқали халқимизнинг тинч ва фаровон турмушини таъминлаш, ҳарбий тиббий соҳани ислоҳ қилиш, барча бўғиндаги профессионал ҳарбий кадрлар тайёрлаш тизимини такомиллаштиришга алоҳида эътибор қаратилаётганини таъкидлади.\nҲарбий тиббий хизматнинг юқори малакали офицерлари, резерв ва захирадаги мутахассислар таркибини тайёрлаш, Қуролли Кучлар тиббий ходимларининг ҳарбий ва касб тайёргарлиги даражасини мунтазам ошириш ва уларни қайта тайёрлаш, махсус билим ва кўникмаларини чуқурлаштириш, ҳарбий тиббиёт соҳасида илмий тадқиқотлар олиб бориш ҳарбий-тиббиёт факультетининг асосий вазифалари этиб белгиланган.\nАйни пайтда ҳарбий-тиббиёт факультетидаги мавжуд кафедралар, барча шароит муҳайё этилган ўқув хоналари ва ётоқхоналар, замонавий техник воситалар, тренажёрлар, спорт зали, иккита кутубхона, замонавий жиҳозлар ҳамда компьютерлар курсантлар ихтиёрида. Курсантларга катта илмий ва ҳаётий тажрибага эга тиббий хизмат офицерлари сабоқ беради. Курсантлар назарий машғулотлардан ташқари, ҳарбий дала-ўқув машғулотларида ҳам маҳоратини мунтазам ошириб боради. Ўқитиш тизими замонавий таълим стандартлари асосида олиб борилмоқда.\nЎтган беш йил мобайнида факультетни юздан ортиқ офицерлар тамомлади ва ҳарбий қисмларда хизмат қилмоқда.\nТадбирда факультет педагогик жамоасининг илмий изланишлари, соҳада эришилаётган ютуқлар, давлат мукофотига сазовор бўлган ҳарбий хизматчилар фаолияти фахр билан тилга олинди. Шуни таъкидлаш жоизки, мазкур факультет 2016 йил олий ҳарбий таълим муассасалари рейтингида биринчи ўринни эгаллаган.\nЎз вазифасини сидқидилдан бажариб келаётган бир гуруҳ ҳарбий хизматчилар ва курсантларга мукофотлар топширилди. Қуролли Кучлар Марказий ашула ва рақс ансамбли, эл ардоғидаги санъаткорлар томонидан ижро этилган куй-қўшиқлар барчага манзур бўлди.


МУНАЖЖИМЛАР БАШОРАТИ 2019: Ақраб - 15 Января 2019 - www.SheJoT.CoM\nГлавная » 2019 » Январь » 15 » МУНАЖЖИМЛАР БАШОРАТИ 2019: Ақраб\nМУНАЖЖИМЛАР БАШОРАТИ 2019: Ақраб\nЎзингиз ҳақингизда қайғуринг! (22 октябрь – 22 ноябрь)\n"Ақраб”ларни 2019 йил турли соҳаларда ёрқин ўзгаришлар кутмоқда. Бу айниқса, ўқиш, иш, севги-муҳаббат ва ҳатто бошқа шаҳарга кўчиш борасида яққол кўзга ташланади. Агар ўзига ишониб, қатъият билан ҳаракат қилса, йўлларида ҳеч қандай тўсиқлар учрамайди. Юлдузлар 2019 йил баҳорининг охирларига катта режалар тузишни маслаҳат беришмайди. Улар амалга ошмай қолиши эҳтимоли бор.\nЁзда "Ақраб”лар куч-қувватга тўла бўлишади. Ана шундай қизғин паллада иш ва оиладаги кўпгина масалаларни ҳал этиш мумкин.\nСевги борасида ҳавас қиларли ўзгаришларни "Тўнғиз йили” ваъда бермайди. Бироқ "Тўнғиз йили”да бўйдоқларнинг оила қуриши кутилмоқда. Шунингдек, ўзлари кўпдан бери кутган иш жойига эга бўладилар. Молиявий аҳволингиз ҳам тубдан ўзгаради.Ҳамкасбларингиз орасида обрў-эътиборга эга бўласиз.Юлдузлар "Тўнғиз йили”да атрофдагиларга камроқ ёрдам қўлини чўзиб, кўпроқ ўзлари ҳақида ғамхўрлик қилишни ҳам тавсия этишмоқда.\n"Ақраб”лар "Ит йили”да катта даромадга эга бўлмаган эдилар, бироқ "Тўнғиз йили” уларнинг кармонларини тўлдиради. Фақат уларни режага кўра сарфланг. Акс ҳолда кўп нарсани қўлдан бой берасиз.\nТадбиркорлар учун февраль ойи оғир кечади. Аммо айтилган жойга ўз вақтида етиб боришга ўргансангиз, фойдали шартномалар тузиш ва эътиборли ҳамда тажрибали кишилар билан танишиш имконига эга бўласиз.\n2019 йилда кичкинагина дўкон очиш ҳам, даромад олиб келади. Ижод йўналишида ҳам муваффақиятларга эришиш мумкин. Барча нарсани ипидан игнасигача ўйлаб иш кўрадиган бурж эгалари баҳорга келиб барча муаммоларни ҳал қиладилар ва анчадан бери амалга ошмаётган режаларга йўл очилади. 2019 йилда катта ёшдаги яқинларингиз ва раҳбарият билан тортишиш яхшиликка олиб келмайди. Қандайдир масалаларда сиз ҳақ бўлишингиз мумкин, бироқ муроса қилиш — бу борада энг тўғри йўлдир.\nРежали иш юритишга ҳаракат қилинг, акс ҳолда февралда қилган режаларингиз ҳам амалга ошмай қолади.Ҳар бир ойга харажатлар рўйхатини тузишга одатлансангиз моддий жиҳатдан фойда беради. Уйнинг таъмирлаш ишлари ҳам 2019 йилги режага киритилган. Хўжалик ишларидаги ҳеч бир муаммони кўздан қочирманг.\nЮлдузлар 2019 йилда ёзги мавсум ажойиб ўтишини башорат қилишмоқда. Кўпдан бери боришни истаган мамлакатга саёҳат уюштирасиз. Саёҳат учун маблағни қаердан оламан, дея бош қотирманг.Юлдузларнинг айтишича, ойлик маошингизга қўшимча мукофот пуллари ҳам сизни кутмоқда. Баъзилар саёҳатдан ташқари йил давомида хизмат сафарларига ҳам чиқадилар.\nКузда бу бурж вакиллари бироз ҳордиқ чиқаришлари керак. Таътил пайти оила даврасида тоғли жойларда дам олишга ҳаракат қилинг. Ҳордиқ телефон қўнғироқларисиз ва ортиқча безовталиксиз мукаммал бўлсин.\nДекабрь ойи ҳам сермазмун ўтади. Йил давомида амалга оширган ишларингизни сарҳисоб қилиб, қувонасиз. Яқинларингизга совғалар тайёрлаб қўйишни ва арча олдида ният қилишни унутманг. Зеро, ушбу ўйлаган ниятингиз, албатта, амалга ошади.\n2019 йилда шахсий ҳаётда кўплаб яхши ўзгаришлар содир бўлади. Ҳатто сизнинг оилавий бахтингизни кўриб, атрофдагилар ҳавас билан қарашади.\nЮлдузлар оилалиларга кўпроқ табиат қўйнида оила аъзолари билан ҳордиқ чиқаришни ва яқинлар иштирокида байрамлар ўтказишни тавсия қилмоқда. Байрам учун бирор сабаб бўлмаса-да, фарзандларингиз билан қизиқарли тадбирлар ташкиллаштиринг.\nНафақат хўжалик ишлари ва даромад излаш, балки болалар тарбияси билан ҳам шуғулланишни унутмаслик керак. Уй-жойни кенгайтириш вақти келди. Уй борасида иккиланманг — таваккал баъзида яхши натижаларга олиб келади.\n"Тўнғиз йили”да маиший муаммоларни ҳал этиш борасида сизга олтин медаль берса ҳам арзийди. Унутманг, агар ўзингиз истасангиз, барча масалалар ечимини топади.\nТурмуш ўртоғингиз билан ҳеч қандай муаммолар юзага келмайди. 2019 йил бир-бирингизни тушуниб, аҳил ва иноқ ҳаёт кечирасиз.\nОила қуриш истагида юрганлар эса куз ойларида кимнидир қаттиқ севиб қоладилар.\nБу бурж вакилларининг саломатлиги мустаҳкам. Бироқ унга беэътибор бўлиш яхши оқибатларга олиб келмайди. Агар тўғри овқатлансангиз, сузиш билан шуғуллансангиз, ҳар куни маълум масофага югурсангиз ва кулиб юрсангиз, соғлиқ билан боғлиқ кўпгина муаммоларни четлаб ўтган бўласиз.\nМузлатгични дарҳол "текширув”дан ўтказинг. У ерда фақат сабзавот ва меваларни ҳамда сут маҳсулотларинигина қолдиринг. Дам олиш кунлари фарзандларингиз билан фаол ўйинлар ўйнаш ҳам фойдадан холи эмас.\nЮлдузлар 2019 йилда сизга жигар ва терингизни тозалашни маслаҳат беришмоқда. "Тўнғиз йили”да аллергия ҳам хавф солиши мумкин. Оғир касалликка чалиниб қолмадиммикан, деган хавотирни бас қилинг. Ҳаётга ишонч ва умид билан боқинг.\n2019 йилда карьера борасида сизни обрўли ва эътиборли кишилар қўллаб-қувватлайди. Молиявий жиҳатдан "Тўнғиз йили”да муаммолар юзага келмайди. Таваккал билан бошланган ишга маблағ сарфламанг. Аввал сизни алдаган кишилардан ўзингизни четда тутсангиз, муаммолар юзага келмайди.\nҲужжатларни имзолашда ва пул ўтказмаларини амалга оширишда эҳтиёткор бўлинг. Ишга ва даромадга тааллуқли маълумотларни бошқаларга "гуллаб” юрманг.Юлдузлар сизга ҳар ой ютуқли чипта олишни маслаҳат беришмоқда. Зеро, катта миқдордаги пул ютуғи ёки уй-жой ютиб олишингиз эҳтимолдан холи эмас.\n2019 йил аёллар учун осон кечмайди. Оилада рўзғор ташвишлари сизнинг бўйнингизга тушади. Иш ва рўзғор ташвишлари оиладаги муносабатларга ҳам, саломатлигингизга ҳам салбий таъсир ўтказади. Оғир юк кўтариш, дарахт экиш сизнинг вазифангиз эмас. Эркаклар қилиши керак бўлган ишларни бажармасликка ҳаракат қилинг. Бундай қаҳрамонликни турмуш ўртоғингизга қолдиринг. Ўзингиз эса ошхонада ширин таомлар билан яқинларингизни хушнуд этинг. Фарзандларингиз билан очиқ суҳбатлашишга ўрганинг.Оила аъзолари билан муносабат қилишда ишонч ва самимийликка таянинг. 2019 йилда ташқи кўринишингизга янада аҳамиятли бўлишингизни тавсия қиламиз. Чунки сиз табиатан мафтункор аёлсиз. "Тўнғиз йили”да гўзаллик салони, косметология, юз учун ниқоблар ва замонавий либосларга кўпроқ урғу беринг.\nЁзнинг охири ва куз, айниқса, омадли кечади. Йил сўнггида эса эски қадрдонларни учратасиз.\nЭркакларда 2019 йил хизмат сафарлари жуда кўп бўлади. Бироқ уларни рад этиш ярамайди. Чунки улар туфайли яхшигина даромад топишингиз мумкин. Ҳа, айтганча, сафарга отланиш чоғида дори-дармонларни "ғамлаб” олишни унутманг. Доимий йўл ташвишлари саломатлигингизга таъсир қилиш эҳтимоли бор.\n"Тўнғиз йили”да дўстларингиз ёки оила аъзоларингиздан бирини маънавий қўллаб-қувватлаб туришингизга тўғри келади. Ота-онангизни тез-тез йўқлаб туришни ҳам ёддан чиқарманг.\nКатегория: MUNAJJIMLAR BASHORATI / МУНАЖЖИМЛАР БАШОРАТИ | Просмотров: 754 | Добавил: iphone | Рейтинг: 0.0/0


ОАВ: Озодбек Назарбеков мухлислари орасидан истеъдодларни қидирмоқда\n19:25 / 19.11.2015\nБугунги кунда деярли барча санъаткорларнинг ўзига яраша мухлислар жамоаси шаклланиб қолган. Кўпчилик хонандалар уларни фан-клубларга бирлаштирмоқда. Бундай фан-клублар Ўзбекистонинг кўпгина санъаткорларида ҳам бор. Аммо Ўзбекистон ва Қорақалпоғистон халқ артисти Озодбек Назарбеков фан-клуби аъзолари билан янада яқинроқ муносабатда бўлишга ҳаракат қилмоқда.\nФан-клубнинг Facebook’даги саҳифасида акс этган суратлардан маълум бўлишича, Назарбеков ўз ижоди давомида янги истеъдодларни кашф қилиш ва қўллаб-қувватлашга катта эътибор бермоқда. Жумладан, фан-клуб аъзолари билан бўлиб ўтган учрашувда талабларга биноан “Интизорим” таронаси фан-клубнинг 6 йиллик аъзоси, янги созанда билан ижро этилди. Фан-клубнинг энг кичик аъзоси, Фазлиддин исмли болакай ҳам санъаткорнинг қўшиқларидан куйлаб берди.\nТаъкидланишича, санъаткор ушбу тадбирда иштирок этган 100 нафар мухлисининг ҳар бирига эътибор қаратди.\n“Халқ артисти, бошқа ижодкорлардан фарқли ўлароқ, ўз фан-клуби аъзолари орасида ижодга, санъатга алоҳида иштиёқи ва иқтидори бор бўлган ёшларга эътибор қаратади. Уларнинг санъат соҳасида ўз ўрнини топиши учун кўрсатмалар беради. Бу борада бошқалар Озодбек Назарбековдан ўрнак олса арзийди. Шунингдек, халқ артистининг бундай ёндашуви ёш ижодкорлар орасида эстрада йўналиши бўйича янги-янги юлдузларни кашф этиш учун хизмат қилиши шубҳасиз”, - деб хулоса қилади “Даракчи” мухбири.


Инсон умрига беш нарса келишидан олдин, беш нарсанинг қадрига етиши лозим экан » Ўзбекистон янгиликлари – Zamin.uz\nИнсон умрига беш нарса келишидан олдин, беш нарсанинг қадрига етиши лозим экан\nБу дунёда ҳеч нарса абадий эмас. Ҳатто инсонга берилган неъматлар ҳам. Шу сабаб Пайғамбаримиз (с.а.в) беш нарса келишидан олдин, беш нарсанинг қадрига етиш лозимлигини ўргатганлар.\nИбн Аббосдан (р.а) ривоят қилинади:\nПайғамбаримиз (с.а.в): «Беш нарса келишидан олдин беш нарсадан тўғри фойдаланиб қолинг: кексалик келишидан олдин ёшлигингиздан, касал бўлишдан олдин соғлигингиздан, камбағаллик келишидан олдин бойлигингиздан, банд бўлиб қолишингиздан олдин бўш пайтингиздан ва ўлимингиз келишидан олдин ҳаётингиздан».\nШарҳ: Ушбу ҳадисда инсон боласи ҳаётини қандай қилиб самарали кечириши айтиб ўтилган. Энг аввало, ҳар бир одам кексалик ёшига етишидан олдин, ёшлигидан тўғри фойдаланиб қолиши керак. Қайси маънодаки, Худонинг кўрсатган йўлида юриб, ўзидан фойдали амалларни қолдириши лозим. Ибодатда бўлиб, ота-онасига, яқинларига ва жамиятга фойдаси тегадиган ишларни қилиши шартдир. Чунки одам қариганда истаса ҳам бу ишларни қилишга кучи ва қурби етмай қолади.\nҲадисда, шунингдек, касаллик келишидан олдин соғликдан тўғри фойдаланиш керак, дейиляпти. Шу ўринда ҳар бир мусулмон одам билиши лозимки, саломатлик инсонга Аллоҳ тарафидан берилган бир неъматдир. Уни тўғри йўлда ишлатмаганлар қиёмат кунида жавоб беришади. Яъни, соғликка зарар келтирадиган нарсаларни истеъмол қилиш (мисол учун сигарет, спиртли ичимликлар, гиёҳванд моддалар ва ҳоказолар) соғлик учун зарардир. Рўза тутиш, намоз ўқиш, ўзгаларга ёрдам бериш ва соғлик талаб қиладиган бошқа амалларни соғ бўлган пайтда қилиб олиш керак. Чунки бемор бўлиб қолган одам, бундай амалларнинг аксарини бажара олмайди.\nХудо синаш учун истаган одамини бой ва истаганини камбағал қилиб қўяди. Кўпчилик “қани энди мен ҳам бой бўлсам, мен ҳам кўплаб хайрия қилар эдим”, дейди. Лекин баъзиларнинг пуллари кўпайган сари Аллоҳ таоло йўлида сарф қиладиган пуллари ҳам камайиб кетади. Бунинг ўрнига ҳар ким қурби етганича садақа эҳсонларини Яратганнинг розилиги учун доимий равишда бажариб туриши керак. Чунки одам бор пулидан ҳам айрилиб қолиши ҳеч гап эмас.\nОдамларнинг бўш вақтлари ҳам катта бир неъматдир. Чунки бўш пайтда ҳар қандай қўшимча яхши ишларни амалга оширса бўлади (масалан: қариндошларни зиёрат қилиш, ёрдамга муҳтож бўлган одамларга кўмак кўрсатиш, фойдали илмларни ўрганиш ва ҳоказо). Лекин одамлар ҳар хил ишлар билан машғул бўлиб қолганларида бу кўзлаган хайрли амалларни бажаришга вақт топа олмай қолишади ва унинг савобидан бебаҳра бўлишади.\nҲар бир одамга муҳим бўлган яна бир нарса бу ҳаётли пайтида ундан унумли фойдаланиб қолишликдир. Чунки ҳеч ким қанча умр кўришини билмайди. Баъзи одамлар “мен қариганимда ёки нафақага чиққанимда фалон-фалон ишларни қиламан”, деб ўзларини юпатишади. Лекин уни қайси ёшга етиб боришини ва ажали қачон эканлигини Аллоҳдан ўзга зот билмайди.\nШундай экан, вақтимиз, соғлиғимиз, молу дунёимиз борлигида улардан унумли фойдаланиб Аллоҳнинг розилигини ва муҳаббатини қозониб олишга ҳаракат қилишимиз лозим.\nБош саҳифа » Ҳаёт тарзи » Инсон умрига беш нарса келишидан олдин, беш нарсанинг қадрига етиши лозим экан\n13:17 Эй, фарзанд! Волидангни ҳақини адо этяпсанми?\n19:03 Меҳмонхоналарни банд қилиш учун энг яхши вақт маълум қилинди\n14:22 «Агар Аллоҳ бир бандага яхшиликни хоҳласа, ўлимидан олдин уни поклаб қўяди»\n11:53 Машқ қилишдан олдин нималарни еб бўлмайди?


Ватанимиз келажаги учун масъулмиз - Халқ сўзи\n13:11 18 Февраль 2019 Жамият\nМамлакатимизда ёшларга оид давлат сиёсати изчил амалга ошириларкан, бундан кўзланган пировард мақсад – ҳар томонлама баркамол авлодни тарбиялаш, улар келажагини таъминлашдан иборатдир.Президентимиз ўз маърузасида илм-фан, замонавий ва узлуксиз таълим тизимини янада такомиллаштиришга тўхтатилиб, таълим соҳасидаги давлат сиёсати узлуксиз таълим тизими принципига асосланишини, таълим боғчадан бошланиши ва бутун умр давом этиши лозимлигини таъкидладилар. Қайд этилганидек, ривожланган мамлакатларда бола 3 ёшдан 22 ёшга тўлгунга қадар даврда унинг тарбиясига сармоя йўналтирилади. Ана шу сармоя жамиятга 15-17 баробар миқдорда фойда келтиради.\nИнсон капиталига эътиборни кучайтирган мамлакат эса шубҳасиз юксалиш ва тараққиёт сари илдам одимлайди. Ана шундай эзгу мақсадларни кўзлаб юртимизда “Ёшлар - келажагимиз” давлат дастури қабул қилиниб, ҳаётга татбиқ этилаётир. Биргина Сурхондарё вилоятида ушбу дастурга биноан 308 нафар йигит-қизларнинг истиқболли лойиҳаларини қўллаб-қувватлаш учун 28 миллиард 708 миллион сўмлик имтиёзли кредит маблағи ажратилди. Натижада янгидан-янги ишлаб чиқариш ва хизмат кўрсатиш тармоқлари ишга туширилди. Янги иш ўринлари яратилди.\nМурожаатномадаги қуйидаги сўзлар бизни ниҳоятда руҳлантирди: “ Биз бугун кўп миллатли халқимизга, барчамизнинг умидимиз ва суянчимиз бўлган ёшларимизга ишониб, маррани катта олмоқдамиз”. Ёш авлод камолоти, ёруғ келажагини кўзлаб белгиланаётган улуғвор мақсадларга биз, ёшлар лаббай деб, жавоб беришга ҳамиша тайёрмиз. Зеро, бу улуғ ва муқаддас Ватан бизники, унинг келажагини таъминлаш энг олий мақсад-муддаомиздир.\nШерзод Олимов, Ўзбекистон ёшлар иттифоқи Сурхондарё вилоят кенгаши раиси.


Эй Одам болалари, шайтон сизларни ҳам алдаб қўймасин! - | Hizb-Uzbekiston.info\nHome›ХАБАР ВА ИЗОҲ›Эй Одам болалари, шайтон сизларни ҳам алдаб қўймасин!\nХабар: kun.uz 08.07.2021й да қуйидаги хабарни тарқатди:\nХалқ таълими вазирлиги мактаб формаси бўйича талаблар ўзгармаганини эслатди.\nХалқ таълими вазирлиги янги таҳрирда қабул қилинган «Виждон эркинлиги ва диний ташкилотлар тўғрисида»ги қонун умумтаълим мактаблари ўқувчиларининг кийинишида ўзгаришларга сабаб бўлмаслигини маълум қилди.\nВазирлик баёнотида айтилишича, Вазирлар Маҳкамасининг 2018 йил 15 августда қабул қилинган 666-сонли «Давлат умумий ўрта таълим муассасалари ўқувчиларини замонавий ягона мактаб формаси билан таъминлаш чора-тадбирлари тўғрисида»ги қарори билан давлат умумий ўрта таълим муассасалари ўқувчилари учун ягона мактаб формасини жорий этиш тартиби тўғрисидаги низом тасдиқланган.\n«Бугунги кунда давлат умумий ўрта таълим муассасалари ўқувчилари таълим муассасасига мазкур Низом талабларида белгиланган тартиб ҳамда таълим муассасаси томонидан тасдиқланган мактаб формасига мувофиқ кийинишлари, 2024/2025 ўқув йилидан бошлаб эса Вазирлар Маҳкамасининг 2019 йил 18 июндаги 509-сон қарори билан давлат умумий ўрта таълим муассасалари учун ҳукумат томонидан тасдиқланган мактаб формаси мажбурий ҳисобланади.\nНизомда ўқувчилар таълим муассасаси биноси ичида бош кийимсиз юришлари кераклиги, мактаб формасига турли дин ва конфессиялар ҳамда турли субмаданиятларга мансубликни акс эттирувчи элементларни (ҳижоб, кипа, кашая, хоч ва бошқалар) қўшишга йўл қўйилмаслиги кўрсатилган.\nНизомга мувофиқ, ўқувчиларнинг мактаб формасини кийиш тартибига риоя қилмаслик таълим муассасасининг ички тартиб-қоидаларини бузиш деб баҳоланади ва бундай ўқувчиларга чора қўрилади», дейилади баёнотда.\nИзоҳ: Исломда эркак ҳам, аёл ҳам авратини ёпиши вожиб. Аллоҳ Субҳанаҳу ва Таоло аёлларга авратларини тўсишни буюриб бундай деди:\n"وَلاَ يُبْدِينَ زِينَتَهُنَّ إِلاَّ مَا ظَهَرَ مِنْهَا وَلْيَضْرِبْنَ بِخُمُرِهِنَّ عَلَى جُيُوبِهِنَّ وَلاَ يُبْدِينَ زِينَتَهُنَّ إِلاَّ لِبُعُولَتِهِنَّ أَوْ آبَائِهِنَّ أَوْ آبَاءِ بُعُولَتِهِنَّ أَوْ أَبْنَائِهِنَّ أَوْ أَبْنَاءِ بُعُولَتِهِنَّ أَوْ إِخْوَانِهِنَّ أَوْ بَنِي إِخْوَانِهِنَّ أَوْ بَنِي أَخَوَاتِهِنَّ أَوْ نِسَائِهِنَّ أَوْ مَا مَلَكَتْ أَيْمَانُهُنَّ أَوْ التَّابِعِينَ غَيْرِ أُوْلِي الإِرْبَةِ مِنْ الرِّجَالِ أَوْ الطِّفْلِ الَّذِينَ لَمْ يَظْهَرُوا عَلَى عَوْرَاتِ النِّسَاءِ".\n– “Ҳамда кўриниб тургандан бошқа зеб-зийнатларини (яъни устларидаги либосларидан бошқа зеб-зийнатларини номаҳрамларга) кўрсатмасинлар ва кўкракларини рўмоллари билан тўссинлар! Улар зеб-зийнатларини кўрсатмасинлар, магар эрларига ё оталарига ё эрларининг оталарига ё ўғилларига ё эрларининг ўғилларига ё ўзларининг оға-иниларига ё оға-иниларининг ўғилларига ё опа-сингилларининг ўғилларига ё ўзлари (каби) аёлларга ё қўл остиларидаги чўриларга ё (аёллардан) беҳожат бўлган (яъни жуда кексайиб қолган ёки ақлсиз-девона) эркак хизматкор-қулларга ё аёлларнинг авратларидан хабардор бўлмаган гўдакларгагина (кўрсатишлари жоиздир). (Нур:35)\n“Тўрт мазҳаб бўйича фиқҳ” китобида аёлнинг аврати ҳақида бундай дейилган: “озод аёл авратининг чегараси – агар у хилватда (яъни ўзи ёлғиз) бўлса ёки маҳрамлари ҳузурида бўлса ёки муслима аёллар ҳузурида бўлса – киндик билан тизза ўртасидаги нарсадир. Шунинг учун у баданидан бундан бошқа ўринларни ана шу кишилар ҳузурида ёки хилватда очиб юриши мумкин. Аммо бегона эркак ёки ғайримуслима аёл ҳузурида унинг бутун бадани авратдир. Бундан фақат юз ва икки кафт мустасно. Чунки бу иккиси аврат эмас. Шунинг учун иккаласига фитнадан омонда бўлинган пайтда қараш ҳалол бўлади”. Аврат масаласида жумҳур имомларнинг раъйи мана шу.\nҲукуматнинг бу низоми бўйича эса, қизларнинг мактабда рўмолда юриши тақиқланади. Низомда кипа, хоч каби ғайридинларнинг элементларини ҳижоб билан бирга тилга олинганлиги ҳукуматнинг Исломга ва Исломий кўринишларга қарши курашаётганини яшириш учун, холос! Сарой муллалари ҳар доимгидек ҳукуматнинг бу низомини қўллаб–қувватлаб чиқишди. Ҳатто бир сарой мулласи уялмай “бу мактаб формаси авратни беркитади” деди. Ваҳоланки, бу форма қизларнинг болдирларини беркитмайди! Бошлари ҳам очиқ қолади. Зеро, ҳукуматнинг ана шу низомида қизларнинг мактабда рўмол ўрашлари тақиқланиши очиқ айтилган. Бу сарой муллалари ўзларини “аҳли сунна вал жамоа” ва “ҳанафия” мазҳабида эканликларини даъво қилишади. Лекин ҳукумат буюрса, аҳли сунна вал жамоатни ҳам, ҳанафий мазҳабини ҳам деворга уришади! Мустамлакачи кофирларга малай режимлар бундай ёмонлик уламоларига минбарларни ланг очиб қўяди. Улар минбарларда ўтириб, ҳаромни ҳалол, ҳалолни эса, ҳаром қилишиб, халқни адаштиришади. Шунинг учун уларнинг хатари уларни улов қилиб миниб олган ДХХ нинг хатаридан каттароқдир. Чунки халқ ДХХ куфр режимнинг репрессив қуроли эканини билгани учун ундан нафратланади. Аммо сарой муллалари дин ниқобини таққанлари учун авом халқ уларга осонгина алдана қолади. Анас ибн Молик розияллоҳу анҳудан шундай дегани ривоят қилинди:\n"العلماء أمناء الرسل على عباد الله ما لم يخالطوا السلطان فإذا خالطوا السلطان، فقد خانوا الرسل فاحذروهم، واعتزلوهم".\n“Уламолар – модомики султон билан муносабатда бўлмас эканлар – пайғамбарларнинг Аллоҳ бандалари устидаги ишончли кишиларидир, султон билан муносабатда бўлсалар пайғамбарларга хиёнат қилишибди, улардан эҳтиёт бўлинглар ва улардан ўзингизни четга олинглар”.\nКуфр режимларнинг бундай низомлардан мақсади мусулмонларни Исломдан йироқлатишдир. Шунинг учун бугун уммат ўзининг жонини, ор-номусини ва молини ҳимоя қилувчи қалқон-имомга ўта муҳтож бўлиб турибди!\n– “Эй Одам болалари, шайтон Оталарингизнинг авратларини ўзларига кўрсатиш (яъни уятли аҳволга солиб қўйиш) учун либосларини ечиб, жаннатдан чиқаргани каби сизларни ҳам алдаб қўймасин! Чунки у ва унинг малайлари сизларни ўзингиз билмайдиган тарафдан кўриб турадилар (яъни қандай алдашганини сезмай қолишингиз мумкин). Албатта Биз шайтонни иймонсиз кимсаларга дўст қилиб қўйганмиз”. (Аъроф:27)\nЎзбекистон ҳукумати виждон эркинлигига оид қонунларни ва қарорларни кимларнинг манфаати учун чиқармоқда?!\nTagsвиждон эркинлигидиний ташкилотлармактаб формасишайтон сизларни ҳам алдаб қўймасин!Эй Одам болалари\nҲизб ут-Таҳрир – муборак Фаластин замини «Аёл ва оила хавф остида…» номли китоб нашр қилиб тарқатди


Диаглизид MR – medu.uz – Дорилар ҳақида маълумотлар ўзбек тилида\nHome Йўриқномалар Диаглизид MR\nПрепаратнинг савдо номи: Диаглизид MR\nФаол модда: 30 мг гликлазид;\nЁрдамчи моддалар: гипромелоза, лактоза моногидрати, коповидон, сувсиз коллоид кремний диоксиди, магний стеарати.\nТаърифи: думалоқ шаклли, ясси юзали, четлари қия ва рискали ёки рискасиз, оқ ёки оч-сариқ тусли оқ ранги таблеткалар. Мармарликка йўл қўйилади.\nФармакотерапевтик гуруҳи: Диабетга қарши препаратлар. Гипогликемик препаратлар, инсулиндан ташқари. Сульфонамидлар, мочевина ҳосилалари. Гликлазид.\nАТХ коди: А10В В09.\nГликлазид сульфанилмочевинанинг ҳосиласидир ва меъда ости безининг β-хужайраларни рағбатлантириш йўли билан қондаги глюкозанинг даражасини пасайтирувчи синтетик перорал гипогликемик препаратларнинг иккинчи авлодига киради,. Препарат организмга глюкоза кирганида инсулиннинг эрта чўққи секрециясини тиклайди ва β-хужайралардан инсулин секрециясининг иккинчи фазасини кучайтиради. Гликлазид инсулиннинг таъсир самарасини оширади, инсулинга резистентликни глюкозани утилизацияси ва мушакларда тўпланишини ошириш ва жигарда унинг синтезини пасайтириш йўли билан пасайтиради. Препарат глюкозани тўқималарга етказилишни тезлаштириб, шунингдек мушакларда гликоген-синтетазани фаоллаштириб, инсулин томонидан рағбатлантирилган глюкоза алмашинувини кучайтиради.\nГликлазид микроангиопатиялар ва атероматоз макроангиопатияларни ҳам қўшиб, диабетик томирли асоратларини ривожланишига тўсиқлик қилади. Бу самара адгезияни ва тромбоцитлар агрегацияси камайиши простагландинлар метаболизмини нормаллашуви (уларнинг баланси қандли диабетда бузилган), томирли фибринолитик фаолликни кучайтириши йўли билан амалга оширилади. Бундан ташқари, препарат эркин радикалларнинг кучли акцептори ҳисобланади (қандли диабетда уларнинг ишлаб чиқарилишини аҳамиятли ошиши кузатилади), томирларнинг ўтказувчанлигини меъёрлаштиради, микротромбоз ва атерогенез ривожланишига тўсқинлик қилади. Гликлазид липидларни тўпланишини секинлаштиради. Препарат тана вазнини камайишига ёрдам беради, липид метаболизмнинг меъёрлаштиради (қон плазмасида холестерин, триглицеридлар, эркин ёғ кислоталарининг концентрациясини камайтиради).\nИчга қабул қилинганидан кейин гликлазид меъда-ичак йўлларида тўлиқ сўрилади. Овқатни қабул қилиш унинг сўрилиш тезлиги ва даражасига таъсир қилмайди. Ажралиб чиқиши модификацияланган таблеткалар қабул қилганидан сўнг, гликлазиднинг концентрацияси биринчи 6 соат давомида ўсади, шундан кейин доимий даражага эришади, у 6 соатдан 12 соатгача сақланиб туради. Пациентларда фармакокинетикасининг шахсий фарқлари аҳамиятсиз. Гликлазиднинг қон плазмаси оқсиллари билан боғланиши 95% етади. Гликлазид асосан жигарда метаболизмга учрайди ва фаол бўлмаган метаболитлари кўринишида буйраклар орқали чиқарилади. Гликлазиднинг организмдан яримчиқарилиши даври тахминан 16 соатни ташкил қилади. Кекса ёшли шахсларда фармакокинетик параметрлари ёш одамлар билан солиштирганда аҳамиятли фарқлар аниқланмаган. Ажралиб чиқиши модификацияланган таблеткалардаги гликлазиднинг\n30 мг бир марталик суткалик дозаси қон плазмасида препаратнинг самарали концентрациясини 24 соат давомида таъминлаб туради.\nҚандли диабетнинг II типи: глюкозанинг даражасини фақат парҳез, жисмоний машқлар ёки тана вазнини камайтириш билан меъёрлаштиришнинг иложи бўлмаганида, қондаги глюкозанинг пасайтириш ва назорат қилиш.\nҚандли диабетнинг II типи асоратларини олдини олиш: макро- ва микротомирли асоратларнинг хавфини, хусусан янги ҳолатлар ёки нефропатияни ёмонлашишини камайтириш учун қўлланади.\nПерорал қўллаш учун.\nФақат катталарга буюрилади.\nСуткалик доза 1 дан 4 таблеткагача ўзгартирилиши мумкин (суткада 30 дан 120 мг гача).\nСуткалик дозани бир марта нонушта вақтида қабул қилиш керак.\nТаблеткаларни бутунлигича ютиш керак (эзилмасин ва чайналмасин).\nАгарда бемор таблеткани қабул қилишни унутган бўлса, кейинги куни дозани ошириш мумкин эмас.\nБошқа барча қандни туширувчи воситалар каби, Диаглизид MR ҳам, пациентнинг даволашга бўлган шахсий жавобига (қондаги глюкозанинг даражаси, глюкоза билан боғланган гемоглобин HbAlc миқдорига) қараб, дозани шахсий танлашни талаб қилади.\nБошланғич доза ва уни танлаш. Тавсия этилган бошланғич доза суткада 30 мг (1 таблетка) ни ташкил қилади. Глюкозанинг даражасини самарали назоратида шундай дозада даволашни давом эттириш мумкин. Қондаги глюкозанинг даражаси назоратини кучайтиришнинг зарурати бўлганида, суткалик дозани аста-секин 60 мг (2 таблетка), 90 мг (3 таблетка) ёки 120 мг (4 таблетка) гача ошириш мумкин. Дозани 1 ой интервал билан, аста-секин ошириш тавсия этилади, қондаги глюкозанинг даражасини 2 ҳафта давомида камайиши кузатилмаган ҳоллардан ташқари. Бундай ҳолларда даволашнинг иккинчи ҳафтасининг охирида дозани ошириш мумкин.\nТавсия этилган максимал суткалик доза – 120 мг (4 таблетка).\nПациентни 80 мг гликлазид сақловчи препаратлардан 30 мг Диаглизид MR ажралиб чиқиши модификацияланган таблеткага ўтказиш: 80 мг гликлазид сақловчи 1 таблетка Диаглизид MR 30 мг ли 1 таблеткага мос келади. Диаглизид MR 30 мг га ўтиш вақтида қон кўрсаткичларини синчиклаб назорат қилиш керак.\nПациентни бошқа перорал қандни пасайтирувчи препаратлардан Диаглизид MR 30 мг га ўтказиш: бошқа перорал қандни пасайтирувчи препаратнинг ўрнига Диаглизид MR 30 мг ни буюриш мумкин. Бунда охиргисининг дозаси ва яримчиқарилиш даврига эътибор бериш керак. Одатда ўтиш даври керак эмас. Дозани кейинги тўғрилаш билан 30 мг дозадан бошлаш лозим («Бошланғич доза ва дозани тўғрилаш» га қаранг).\nДиаглизид MR 30 мг га қараганда кўпроқ давомли яримчиқарилиш даврига эга бўлган гипогликемик сульфанилмочевина препаратларидан ўтказишда, иккала препаратнинг йиғинди самарасидан ва гипогликемияни ривожланишидан сақланиш учун, даволашда бир неча кун танаффус қилиш керак бўлиши мумкин. Диаглизид MR 30 мг препарати билан даволаш, даволашни бошлаш ва дозани танлашни таърифловчи (юқорига қаранг) қоидаларга риоя қилиш билан 30 мг (1 таблетка) дозадан бошланади.\nБошқа диабетга қарши препаратлар билан бир вақтда қўллаш: Диаглизид MR 30 мг ни бигуанидлар, альфа-глюкозидаза ингибиторлари ва инсулин билан мажмуада қўллаш мумкин. Диаглизид MR 30 мг қабул қилаётган пациентларда қонда глюкозани адекват назоратига эришилмаса, синчков тиббий назорат остида бир вақтда инсулин билан даволашни бошлаш мумкин.\nКекса ёшли пациентлар учун (65 ёшдан ошган) Диаглизид MR 30 мг препаратни дозалаш тартиби 65 ёшгача бўлган пациентлар учун кабидир.\nЕнгил ва оғирлиги ўртача даражали буйрак етишмовчилиги бўлган пациентлар учун Диаглизид MR 30 мг препаратини дозалаш тартиби худди буйраклар фаолияти нормал бўлган пациентлар учун кабидир, бироқ пациент доимий назорат остида бўлиши лозим.\nГипогликемиянинг пайдо бўлишини хавфи бўлган гуруҳга тааллуқли пациентлар учун («Махсус кўрсатмалар» ва «Дориларнинг ўзаро таъсири» бўлимига қаранг), минимал бошланғич доза суткада 30 мг ни ташкил қилади.\nТомирларнинг оғир касалликлари бўлган пациентлар учун (юрак ишемик касаллиги, коронар томирларнинг оғир патологиялари, томирларнинг диффуз касалликлари) минимал бошланғич доза – суткада 30 мг тавсия этилади.\nҚандли диабетнинг II типи асоратларини олдини олиш учун. ADVANCE текширувларига мувофиқ гликемияни (HbAlc £ 6,5%) жадал назорати стратегиясига риоя қилиш керак. Гликемияни жадал назорат стратегияси Диаглизид MR 30 мг дозасини суткада 120 мг гача аста-секин оширишни талаб қилади. Дозани ошириш HbAlc даражани назорати остида, парҳезга ва жисмоний машғулотларга нисбатан тавсияларга жиддий риоя қилиш билан гипогликемияни ривожланиш хавфини назорат қилиб амалга ошириш керак. Шунингдек метформин, акарбоза, тиазолидиндионлар ёки инсулин каби бошқа қандни пасайтирувчи препаратларни ҳам қўшиш мумкин.\nГликлазид ва бошқа сульфанилмочевина ҳосилаларини қўллаш тажрибасига асосланиб, қуйида кўрсатилган нохуш самаралари кузатилиши мумкин.\nГипогликемия. Бошқа сульфонилмочевина препаратларини қўллашдаги каби, гликлазидни қўллаш тартибсиз овқатланишда ва асосан агарда овқатни қабул қилиш ўтказиб юборилса гипогликемияни пайдо бўлишини чақириши мумкин. Гипогликемияни пайдо бўлиши характерли белгилар билан бирга кечиши мумкин, хусусан; бош оғриғи, кучли очлик ҳисси, кўнгил айниши, қусиш, чарчоқлик, уйқуни бузилиши, қўзғалувчанлик, агрессия, диққатни жамлашни ва реакцияни бузилиши, депрессия, хавотирлик, кўриш ва нутқни бузилиши, афазия, тремор, парезлар, сезувчанликни бузилиши, бош айланиши, кучсизлик ҳисси, ўзини назорат қилишни йўқолиши, делирий, тиришишлар, юзаки нафас, брадикардия, уйқучанлик ва ҳушдан кетиш, бу кома ва ўлимга олиб келиши мумкин.\nБундан ташқари адренергик тизими томонидан бузилишлар кузатилиши мумкин: терлаш, ёпишқоқ тер, хавотирлик ҳисси, тахикардия, артериал гипертензия, кучли юрак уриши, тўш орқасида оғриқ, аритмия.\nОдатда гипогликемия белгилари углеводларни (қанд) қабул қилгандан сўнг йўқолади. Қанд ўрнини босувчиларни қўллаш бундай ҳолларда самарали бўлмайди. Бошқа сульфанилмочевина препаратларини қўллаш тажрибаси шундан далолат берадики, хатто агарда кўрилган чоралар бошида самарали бўлган бўлса ҳам, гипогликемия яна пайдо бўлиши мумкин.\nАгарда гипогликемия эпизоди оғир ёки давомли ва пациентнинг ҳолати вақтинчалик қандни қўллаш туфайли назорат остида бўлса, шошилинч тиббий ёрдам ёки ҳатто госпитализация керак бўлади.\nМеъда-ичак йўллари томонидан: абдоминал оғриқ, кўнгил айниши, қусиш, диспепсия, диарея ва қабзият. Нонушта вақтида препаратни қабул қилиш тавсияларига риоя қилиш, ушбу кўринишларнинг пайдо бўлишдан сақланиш ёки камайтиришга ёрдам беради.\nҚуйидаги кутилмаган самаралари кам кузатилади:\nТери ва тери ости тўқималари томонидан: тошма, қичишиш, эшакеми, эритема, макулопапуллёз тошмалар, буллёз тошмалар.\nҚон тизими ва лимфа тизими томонидан (кам пайдо бўлади): анемия, тромбоцитопения, лейкопения, гранулоцитопения. Одатда ушбу кўринишлар даволаш бекор қилинганидан сўнг йўқолади.\nГепатобилиар тизими томонидан: жигар ферментларининг даражасини ошиши (АЛТ, АСТ, ишқорий фосфатаза), гепатит (якка ҳолларда). Холестатик сариқлик пайдо бўлган ҳолда препарат билан даволашни тўхтатиш лозим. Кўрсатилган кутилмаган самаралари одатда препарат бекор қилинганидан сўнг ўтиб кетади.\nКўриш аъзолари томонидан: асосан даволашни бошида, қонда глюкозанинг даражасини ўзгариши ҳисобига кўришни вақтинчалик бузилиши пайдо бўлиши мумкин.\nСульфанилмочевинанинг ҳар қандай препаратларини қўллашда кузатилиши мумкин бўлган бузилишлар: эритроцитопения, агранулоцитоз, гемолитик анемия, панцитопения ва аллергик васкулитлар ҳоллари. Сульфанилмочевина препаратларини қўлланганида, шунингдек жигар ферментларининг даражасини ошиши ҳоллари ва ҳаттоки жигар фаолиятининг бузилиши (масалан, холестаз ва сариқлик) ва гепатитлар таърифланган. Улар бу препаратлар бекор қилинганидан кейин камайган ёки якка ҳолларда ҳаёт учун хавф солувчи жигар етишмовчилигига олиб келган.\nADVANCE текшируви вақтида жиддий ножўя реакцияларнинг мониторинги ўтказилган. Гликемияни жадал назорати стратегияси асосида даволанган қандли диабетнинг II типи бўлган пациентлар гуруҳида, илгари таърифланмаган кутилмаган реакциялар аниқланмаган. Бир қанча пациентлар оғир гипоглиемияни ўтказганлар. Гипогликемиянинг кўпчилик эпизодлари инсулин билан йўлдош даволаш олаётган пациентларда кузатилган.\n– Гликлазидга ёки сульфанилмочевина, сульфаниламидларнинг бошқа препаратларига ёки препаратнинг ҳар қандай компонентига юқори сезувчанлик;\n– инсулинга қарам қандли диабет (I тип);\n– диабетик кома олди ва кома, диабетик кетоацидоз;\n– оғир жигар ёки буйрак етишмовчилиги;\n– миконазол билан даволаш.\nПрепаратлар қўлланганида, улар билан бир вақтда буюриш гипо- ёки гипергликемияни пайдо бўлишини чақириши мумкинлиги туфайли, пациентни даволаниш вақтида қондаги глюкозанинг даражасини синчиклаб назорат қилиш кераклиги ҳақида огоҳлантириш зарур. Бу препаратлар билан даволаниш вақтида ва ундан кейин қандни пасайтирувчи препаратнинг дозасини тўғрилаш керак бўлиши мумкин.\nБир вақтда буюрилганида гипогликемия пайдо бўлишини хавфини ошириши мумкин бўлган препаратлар:\nБир вақтда қўллаш мумкин эмас:\nмиконазол (тизимли қўллаш учун, оғиз бўшлиғи учун гель) гипогликемия белгиларини ривожланиши ва ҳаттоки кома ривожланиши билан кузатиладиган гипогликемик самарани кучайтиради.\nБир вақтда қўллаш тавсия этилмайди:\nфенитбутазон (тизимли қўллаш учун) сульфанилмочевина ҳосилаларининг гипогликемик самарасини кучайтиради (плазма протеинлари билан уларнинг боғланишини ўрнини босади ва/ёки уларнинг чиқарилишини камайтиради);\nалкогол гипогликемик реакциялар пайдо бўлиши хавфини оширади (компенсатор реакцияларни сусайтириши ҳисобига), бу гипогликемик комага олиб келиши мумкин. Алкоголь ва алкоголь сақловчи препаратларни қабул қилишдан сақланиш лозим.\nҚуйида санаб ўтилган препаратлардан бири билан бир вақтда қўлланганида, айрим ҳолларда гипогликемия самарасини кучайиши ҳисобига гипогликемия пайдо бўлиши мумкин: бошқа қандни пасайтирувчи препаратлар (инсулин, акарбоза, бигуанидлар), β-блокаторлар, ААФ ингибиторлари (каптоприл, эналаприл), флуконазол, Н2-рецепторлари антагонистлари, сульфаниламидлар, ностероид яллиғланишига қарши препаратлар, МАО ингибиторлари.\nБир вақтда буюрилганда гипергликемия пайдо бўлиши хавфини ошириши мумкин бўлган препаратлар:\nдиназол диабетоген таъсир кўрсатади\nХлорпромазин (нейролептик) юқори дозаларда қўлланганида (суткада 100 мг дан юқори) қондаги глюкозанинг даражасини оширади (инсулиннинг ажралиб чиқишини камайиши ҳисобига);\nГлюкокортикоидлар (тизимли ва маҳаллий қўллаш учун: бўғим ичига, тер остига ва ректал препаратлар) ва тетракозактид – кетоацидоз ривожланиши мумкинлиги билан қондаги глюкозанинг даражасини оширади (углеводларга толерантликни камайтиради);\nритордин, сальбутамол, тербутамин (вена ичига) – β2-агонистик самараси туфайли қондаги глюкозанинг даражасини ошириши мумкин.\nЭътиборни талаб қилувчи мажмуалар:\nантикоагулянтлар (масалан варфарин ва бошқ.): антикоагулянтлар билан сульфанилмочевина ҳосилаларини бир вақтда қўллаш, охиргисининг антикоагулянт таъсирини потенциялаши мумкин. Зарурати бўлганида антикоагулянтларнинг дозасини тўғрилаш керак.\nГипогликемия. Ушбу препарат фақат доимий овқатланиш (шу жумладан нонушта) шароитига эга бўлган пациентларга буюрилади. Углеводларни доимий қабул қилиш муҳим чунки, гипогликемия хавфини ошиши, қачонки овқат кеч қабул қилинса, ноадекват миқдорда бўлса, ёки агарда ушбу овқат таркибида углеводлар кам бўлса пайдо бўлади.\nГипогликемияни пайдо бўлиш хавфини оширувчи омиллар: пациент шифокорнинг тавсияларини рад этса ёки бажаришга имкони бўлмаса (айниқса бу кекса ёшли пациентларга тааллуқли); қониқарсиз, тартибсиз овқатланиш, очлик даври ва парҳезни алмаштириш; жисмоний юклама ва углеводларни қабул қилиш орасидаги мувозанатни бузилиши; алкогол қабул қилиш, буйрак етишмовчилиги, оғир жигар етишмовчилиги; препаратнинг дозасини ошириб юборилиши; эндокрин тизимини айрим бузилишлари, қалқонсимон бези фаолиятини бузилиши, гипопитуитаризм ва адренал етишмовчилиги; айрим тиббий воситаларни бир вақтда қўллаш («Дориларнинг ўзаро таъсири» бўлимига қаранг).\nБуйрак ва жигар етишмовчилиги: гликлазиднинг фармакокинетикаси жигар ва оғир буйрак етишмовчилиги бўлган пациентларда ўзгариши мумкин. Бундай пациентларда гипогликемиянинг белгилари давомли бўлиши мумкин, шунинг учун мувофиқ даволашни талаб қилади.\nҚандни пасайтирувчи препаратларни қабул қилаётган пациентларда гликемия назоратини ёмонлашиши инфекциялар, иситма, жароҳат ёки жарроҳлик аралашуви билан чиқарилган бўлиши мумкин. Айрим ҳолларда инсулинни буюриш керак бўлиши мумкин.\nҲар қандай перорал қандни пасайтирувчи препаратнинг, шу жумладан гликлазиднинг гипогликемик самараси, вақт ўтиши билан ўзгариши мумкин. Бу касалликнинг оғирлигини юксалиши ўсиши ёки даволашга жавобни пасайиши оқибатида бўлиши мумкин. Ушбу феномен иккиламчи етишмовчилик сифатида маълум, бирламчи етишмовчиликдан фарқ қилади, унда препаратлар даволашнинг бошидан бошлаб самарасиз бўладилар. Пациентда иккиламчи етишмовчилик ривожланиши ҳақида ҳулоса чақиришдан олдин, буюрилган дозани тўғрилигини ва пациентнинг парҳезга риоя қилишини текшириши лозим.\nЛаборатория кўрсаткичлари: қондаги глюкозанинг даражасини назоратини баҳолаш учун гликолизланган гемоглобин даражасини аниқлаш тавсия этилади (ёки оч қоринга қондаги глюкозанинг даражаси).\nГлюкозо-6-фосфат-дегидрогеназа етишмовчилиги бўлган пациентларда сульфонилмочевина препаратларини қўллаш, гемолитик анемияни пайдо бўлишини чақириши мумкин. Бундай пациентларга гликлазидни эҳтиёткорлик билан буюриш ва сульфанилмочевина препаратларини қўллашсиз муқобил даволашни буюриш масаласини кўриб чиқиш керак.\nПрепарат таркибига лактоза киради, шунинг учун, галактозани ўзлаштираолмасликни кам учрайдиган наслий шакллари, глюкоза ва галактозани кам сўрилиши синдроми, Лаппа лактазани етишмовчилиги бўлган пациентларга бу препаратни буюриш тавсия этилмайди.\nДиаглизид MR 30 мг препаратини ҳомиладорлик вақтида қўллаш тажрибаси йўқ. Ҳомиладорлик режалаштирилаётганда ёки юз берганида, аёлни перорал гипогликемик препаратлардан инсулинга ўтказиш керак.\nБолада гипогликемияни ривожланиши эҳтимоли туфайли, Диаглизид MR 30 мг ни эмизиш даврида қўллаш мумкин эмас.\nБу гуруҳ пациентларида текширишларнинг йўқлиги туфайли, гликлазидни болаларга буюриш тавсия этилмайди.\nПациентлар гипогликемия симптомларини билишлари лозим, уларни аниқлаш ва улар пайдо бўлган ҳолда, автомобилни бошқариш ёки турли механизмлар билан ишлашда эҳтиёткорликка риоя қилишлари керак, айниқса даволашнинг бошида.\nСульфанилмочевина препаратларининг дозасини ошириб юборилиши гипогликемия чақириши мумкин.\nКучсиз гипогликемия белгиларини (ҳушни йўқотишсиз ва неврологик белгиларсиз) углеводларни (қанд) қабул қилиш, қандни пасайтирувчи препаратнинг дозасига ва/ёки парҳезга тузатишлар киритиш билан тўғрилаш керак. Пациентни синчиклаб кузатишни, шифокор пациент бехавотир эканлигига ишонч ҳосил қилингунича давом эттириши лозим. Комага олиб келиши мумкин бўлган гипогликемия, конвульсий ёки бошқа неврологик бузилишлар, кечиктириб бўлмайдиган тиббий ёрдамни, тез госпитализацияни талаб қилади.\nГипогликемик кома ташхиси қўйилганида ёки комани ривожланишига шубҳа бўлганида пациентга тез вена ичига 50 мл глюкозанинг концентрланган (20% дан 30% гача) эритмасини юбориш керак, кейинчалик мунтазам глюкозанинг кам концентрланган эритмаси, кейинги глюкозани қонда 1 г/л дан кўпроқ даражасини тутиб туриш керак бўлган тезликда юборилади. Пациентга доимий назоратни таъминлаш лозим. Пациентни ҳолатига қараб, шифокор кейинги ҳатти-ҳаракат ҳақида хулоса қилади.\nГликлазид плазма оқсиллари билан юқори боғланиш даражасига эга, шунинг учун диализни қўллаш самарасиздир.\n10 таблеткадан блистерларда. 3 ёки 6 блистердан қутида.


ДАФТАРДАГИ “БЕОЗОР” БЕЗАКЛАР\nРукн 10 November 2017 15:26 265\nФарзандининг мактабга чиқа бошлаганидан қувонмаган, унга илк бор дафтар, ручка, қаламларни завқ билан сотиб олмаган ота-она бўлмаса керак. Бироқ ана шу ўқув қуролларига берилган безаклар ҳам тарбияда муҳим роль ўйнашини кимдир билади, кимдир бунга эътибор қилмайди. Тараққиёт илдамлагани сари доимий фойдаланишда бўлган нарса-буюмларимиз ҳам, жиҳозлар ҳам, ҳатто ўқув қуроллари ҳам замонга мослашиб бориши табиий. Бироқ бу миллий менталитетимизга, фарзандларимиз тарбиясига салбий таъсир кўрсатмаслиги керак.\n...Кечки овқатдан сўнг доимгидек қизимнинг дарсларини назорат қилмоқчи бўлдим. У бугун ўзи сотиб олган кундалигини кўрсатганида, муқовасидаги суратни кўриб жаҳлим чиқди. Хорижий мультфильмнинг алламбало қаҳрамонлари, эгнига яримта-юримта мато илган “учар қизлар”нинг расми кимларгадир ёқар, эҳтимол. Аммо биз катталар обдон ўйлаб кўрсак, бу “беозор безаклар” мурғакларимиз онгу шуурига нималарнинг уруғини қадаётгани ва улар эртага қандай заҳарли мевалар тугиши мумкинлигини англаб олишимиз қийин эмас. Шу воқеа баҳонаи сабаб атайин мактаб қошидаги дўконга кирдим. Табиийки, эътирозим сотувчига ёқинқирамади. “Нима бўлибди? Ахир, бу мультфильм қаҳрамонлари-ку! Ота-оналарнинг ўзлари шундай дафтарларни хоҳлашяпти. Биз эҳтиёжга қараб товар олиб келамиз-да!” деган иддаоларига қарши чиқишга мажбур бўлдим. Сотувчига миллий руҳиятимизга тўғри келмайдиган нарсаларни тарғиб қилиш яхшиликка олиб бормаслигини айтдим, болаларимиз билиб-билмай ана шу “қаҳрамон”ларга ўхшашга интилмаслигига ва ҳатто ўзини тутишда, феъл-атворда, кийинишда уларга тақлид қилмаслигига ҳеч ким кафолат бермаслигини тушунтиришга уриндим. Бундай муқовали дафтарларни имкон борича олиб келмаслигини илтимос қилдим...\nАтрофдагилар нима дейди?\nАндижон шаҳридаги 4-умумтаълим мактабининг бошланғич синф ўқитувчиси:\n– Ўқувчиларнинг тарбиясига салбий таъсир қиладиган, муқоваларида хаёлни бузадиган суратлар акс этган дафтарлар тутишларига йўл қўймайман. Бола дафтарини очганда ҳам, ёпганда ҳам ўша расмлар, шубҳасиз, уни дарсдан чалғитади. Ота-оналар мажлисларида ҳам бу ҳақда алоҳида таъкидлайман. Турли гуллар ёки шаҳарлар расмлари бўлса, майли, бу бола эстетикасининг шаклланишига хизмат қилади. Шу ўринда бир воқеани айтиб ўтсам. Бир ўқувчим машҳур хориж хонандасининг суратлари туширилган муқовали дафтарларнигина тутишига эътибор бермаган эканман. Кейинроқ унинг кийинишида ҳам, ҳатто соч турмагида ҳам ўша хонандага тақлид сезила бошлади. Буни вақтида пайқаганим – ютуғим бўлди, десам янглишмайман. Уни дарсдан сўнг олиб қолиб, алоҳида суҳбатлашдим. Хориж хонандасининг ашулалари балки яхшидир, аммо унинг кийиниши, ўзини тутиши, аллақандай соч турмаги бизнинг ўзбекона урф-одатларимизга мутлақо зид эканини тушунтирдим. Ўқувчим бир сўз демади, бироқ унинг ўзгарганини оддий муқовали дафтарлар тута бошлаганидан сездим...\nO‘zLiDeP Андижон вилоят Кенгашининг мафкуравий тарғибот-ташвиқот ишлари бўлими мудири:\n– Бола табиатан тақлидга ўч бўлади. Шу боис ота-оналар, ўқитувчилар назоратни бўшаштирмасликлари керак. Тарбияда биз учун арзимас туюлган нарсалар ҳам катта роль ўйнаши мумкин. Чунончи, бугун мулоҳазага сабаб бўлаётган дафтар муқовалари ҳам. Безаклар қанчалик эътибор тортар бўлса, боланинг фикрини чалғиш даражаси шунчалик юқори бўлади. Айтайлик, ўқувчи дарсда ўтириб, ўзи сезмаган ҳолда муқовадаги суратга ўхшаш учун нималар қилиши лозимлиги, қандай қилса унга кўпроқ ўхшаши ҳақидаги хаёлларга берилиб кетаверади. Ёки мультфильмдаги воқеалар ёдига тушади, киноқаҳрамонлар бўлса, улар ижросидаги фильмлар ҳақида ўй суришни бошлайди.\n– Икки қизим мактабда ўқийди. Улар учун ўқув қуролларини ўзим харид қиламан. Негаки, болаларга қўйиб берсангиз, ўзларига ёққан қанақадир расмлари бор дафтарларни сотиб олишади. Фарзандларимнинг миллийлигимизга зид, беҳаё саҳналари бор мультфильмларни, фильмларни томоша қилишларига умуман йўл қўймайман. Лекин болаларни зарарли таъсирлардан бутунлай иҳоталаб бўлмайди. Бугун ўша мультқаҳрамонлар дафтарлар юзида, бошқа ўқув қуроллари безагида ҳам акс этаётир. Салбий ҳолатни бартараф этиш учун ўқитувчилар, ота-оналар ва бошқа мутасаддилар ҳамкорликда ишлашлари керак, деб ўйлайман.\nТадбиркорнинг хаёли қаерда?\nЯна бир ҳолатга эътиборингизни қаратмоқчиман. 12 варақли дафтар харид қилаётиб бир хатоликка кўзим тушди. Муқовада ўзбек мутафаккирининг сурати, бироқ исм-шарифи ҳам, туғилган ва вафот этган йили ҳам нотўғри кўрсатилган! Пул топишнинг йўлини билган тадбиркорларимиз буюк бобокалонларимизни танимаслик, улуғ аждодларга беҳурматликни қайси баҳона ортига бекиниб оқлашар экан?! Бир куни фарзандлари “Дадажон, қаранг, Берунийнинг исмини ёзиб, Ибн Синонинг суратини қўйиб, Навоийнинг туғилган ва вафот этган йилини кўрсатишибди!” дея эрмакнамо гапирса, кўзларини қаерга олиб қочар эканлар?! Ўз аждодини яхши билмаган инсон, албатта, “чет”дан нажот излайди-да!\nКўпчилик ўқувчилар дафтарни сифатига эмас, суратига қараб танлайди. Таассуфки, бугун бундай бемаъни суратлар, хатоликлар фақатгина муқоваларда эмас, балки бошқа ўқув қуроллари (ўчирғич, ручка, пеналь..)да ҳам учрамоқда. Майли, айрим ота-оналар фарзандининг кўнгил майлига қарашар, бироқ ўқитувчилар қаерга қараяптилар? Сизу бизнинг бундай нохуш ҳолатларга кўз юмаверишимиз ўғил-қизларимизнинг бир умр кўзи очилмай ўтишига сабаб бўлмайдими?!


МИСРЛИК ЭНГ ЁШ ХАТТОТ ҚУРЪОН ЁЗИШ УЧУН РУХСАТ ОЛДИ » O'zbekiston musulmonlar idorasi Qashqadaryo viloyati vakilligi rasmiy sayti\nМИСРЛИК ЭНГ ЁШ ХАТТОТ ҚУРЪОН ЁЗИШ УЧУН РУХСАТ ОЛДИ\n20-02-2021, 10:13 26 Ўқиш режими + -\nМиср хаттотлари иттифоқининг раҳбари Масад Хизр Пурсаид Ал-Вади университетида араб тилини ўрганаётган энг ёш 19 ёшли хаттот Абдул Карим Муҳаммад Марканга Қуръон ёзиш учун имтиёз ва рухсат берди. Бу ҳақда Al Ahram янгиликлар сайти хабар берди.\n«Қуръонни Наш хаттотлиги билан ёзиш болаликдан орзу эди, Қуръонни хаттотлик билан ёзиш учун лицензия олиш қатъий қоидаларни талаб қилади ва эстетика ҳамда янги ёзув услубини ўз ичига олади», - дея таъкидлайди Маркан.\nУ Эбу-Таштдаги араб хаттотлик мактабида хаттотлик санъатини ўрганган ва тез орада интилувчанлиги эвазига устозлик мақомига эришган. Ҳозирда шу мактабда шифокорлар ва муҳандисларга каллиграфиядан дарс беради.\nМиср хаттотлари уюшмасининг раҳбари: «Марканда хаттотлик маҳорати юқори эканлиги, у бу санъатда алоҳида истеъдод эгаси бўлиши ва Наш қаторида Қуръон ёзиш учун рухсат олишга лойиқлигини» таъкидлаган.


ИнтерФУТБОЛ :: Роналду ва Месси бир таркибда ўйнаса… Ёхуд жаҳон термаси қаерга йўқолди?\nМиллионлар ўйини бир неча ўн йиллардан буён мавжуд, жаҳон термаси эса ХХ асрнинг иккинчи ярмидан бошлаб тузилган. Дастлаб бунга йўл масаласи тўсқинлик қилган - узоқ муддатли парвоз, қитъадан-қитъага ўтиш кўп вақт талаб этарди. «Кўҳна қитъа» эса бундай тажрибани анча олдин ўтказиб улгурганди: 1937 йили Амстердамда Марказий ва Шарқий Европа термалари ўртасида ўйин ўтказилиб, 3:1 ҳисоби қайд этилганди. Сўнгра инглизлар ташаббус кўрсатишди - бир йилдан сўнг Англия термаси Европа юлдузларини 3:0 ҳисобида енгди. Фарқи шундаки, мазкур учрашувлар ФИФА тасарруфида бўлмаган. Жаҳон термасининг илк таркибини эса биз 1963 йилга келибгина кўрдик.\n1963 йил 23 октябрь, Англия - ФИФА жаҳон термаси - 2:1\nДастлабки расмий баҳс Футбол Ассоциацияси юз йиллиги шарафига ўтказилди. «Уэмбли»да ўтган машҳур ўйин, 100 минг томошабин, жаҳон термаси сафида Яшин, Масопуст, Копа, Лоу, Ди Стефано, Эйсебио, Хенто ва Пушкаш бор. Инглизларда эса бўлажак жаҳон чемпионлари. Ўшанда Лев Яшиннинг ўйини журналистларни лол қолдириб, кейинроқ уни «Олтин тўп»га лойиқ кўришганди. Бевосита ўйинга тўхталсак, Англия жамоасидан Пэйн ва Гривз биттадан гол уришган бўлса, жаҳон термасининг ягона жавоб тўпига шотландиялик Лоу муаллифлик қилганди.\n1967 йил 27 сентябрь. Испания - ФИФА жаҳон термаси - 0:3\nҒоя Сантьяго Бернабеуга ёқиб тушди ва яқин дўсти Саморенинг 65 ёшга тўлиши муносабати билан Мадридда футбол шоуси уюштирди: Испания жамоаси ФИФА жаҳон термасини қабул қилди. Албатта, таркиб Лондондагидек эмасди, фақат ушбу тадбирда қатнашишга розилик берганларгина йиғилишди. Испанлар ҳам ўйинчилар рўйхати билан мақтана олишмасди ва бунинг оқибатида ютқазишди. Сандро Маццола, Эйсебио ва бельгиялик Гойвартснинг голлари якуний ҳисобни ўрнатди.\n1968 йил 6 ноябрь. Бразилия - ФИФА жаҳон термаси - 2:1\nУшбу анъана Европадан бошқа қитъага кўчди. Бразилияликлар мундиалдаги ғалабанинг ўн йиллигини нишонлашаётганди. «Маракана» стадионига 93 минг томошабин тўпланди, Яшин, Мазуркевич, Шестернев, Беккенбауэр, Альберт, Оверат, Жаич келишди - ажойиб таркиб. Аммо бразилияликлар дарвозасини Пикассо қўриқлаганди, майдонда эса 1970 йилнинг бўлажак чемпионлари - Жерсон, Ривелино, Жаирзиньо, Тостао ва Пеле тўп суришган. «Олтин тўп» соҳиби Альберт урган гол байрамни бузиши мумкин эди, бироқ 90-дақиқада Тостао ажойиб ҳаракат қилиб, жамоаси жонига оро кирди. Якунда жаҳон термаси ютқазди.\n1971 йил 27 май. «Динамо» клублари термаси - жаҳон термаси - 2:2\nЯшиннинг хайрлашув учрашувини ёддан чиқариш ярамайди, албатта. Олдиндан айтиб қўяйлик, бу гал Лев Иванович шахсан таклиф билан чиққани учун ушбу жаҳон термаси ФИФА томонидан расман тузилмаганди. Пеле Боливиядан етиб келолмади, у ерда «Сантос» махсус турнеда пул ишлаётганди. Аммо Жоркаеффнинг отаси, Мазуркевич, Виктор, Факкетти, Бобби Чарльтон, Жаич ва Герд Мюллер келиб, «Динамо» номи остида фаолият юритувчи турли клублардан тузилган терма билан 2:2 ҳисобида дуранг ўйнашди. Бу учрашувдан 100 минг киши баҳра олди, афсонани эса муносиб тарзда кузатишди.\n1979 йил 25 июнь. Аргентина - ФИФА жаҳон термаси - 1:2\nКўриб турганингиздек, шонли жамоа 11 йил мобайнида расмий радарлардан йўқолиб қолди. Аммо аргентиналиклар ўз уйларида мундиал бош совринини қўлга киритгач, бир йилдан сўнг ушбу анъанани тиклашга бел боғлашди. Уларнинг шунга асослари бор эди, 82 минг кишини тўплаш имконияти туғилганди. ФИФА эса бундан даромад кўрарди, таркиб ҳам ёмон эмасди - Кабрини, Тарделли, Крул, Платини, Зико, Росси ва Бонек. Бўлажак жаҳон чемпиони Беарзот қўл остида шуғулланган жамоа ёш Марадонанинг голидан сўнг ютуққа эришишни уддалади. Эътиборлиси, бундай баҳсларда кўпинча шахсий ҳисоб-китоблар биринчи ўринга чиқади. Шотландиялик Лоу Англия термаси дарвозасини ишғол қилишни хоҳлаганди, Зико эса Аргентинани ранжитди.\n1982 йил 7 август. ФИФА жаҳон термаси - Европа термаси - 2:3\nНоодатий учрашув, тўғрими? Бу ўйин Америкача футбол лигасида иштирок этувчи «Жайнтс» клубининг Нью-Жерсидаги стадионида ўтказилди. ФИФА жаҳон ва Европа термаларини тўплаш учун яна бир сабаб топди - ЮНИСЕФ учун хайрия ўйини ўтказиш. Жаҳон термаси «кўҳна қитъа» жамоасиникига нисбатан кучсизроқ эди, чунки европаликлар сафида Беккенбауэр, Платини, Бонек, Киган ва Блохин тўп суришган. Натижада дарвозасини Дино Зофф қўриқлаган терма 3:2 ҳисобида зафар қучди. Айтиш жоиз, «Бунёдкор»нинг собиқ устози Зико ўшанда жаҳон термаси фойдасига яна гол урганди.\n1997 йил 18 август. Россия - ФИФА жаҳон термаси - 0:2\nАҚШда ўтказилган ўйиндан кейин навбатдаги 15 йил ичида жаҳон термаси яна бир неча марта тўпланди. Ўша Америкада дастлаб германияликларга имконият бой берилди, сўнгра 1996 йили бразилияликлар ғалаба қозонишди. 1997 йили Хитойдаги байрам муносабати билан Осиё термасига қарши баҳс ўтказилди. Бир ойдан кейин Москванинг 850 йиллик юбилейи муносабати билан «Лужники» стадиони юлдузларни қарши олди. Коллина ҳуштак чалиб ўйинни бошлаб берди ва якунда Россия жамоаси жаҳон термасига 0:2 ҳисобида ютқазди. Голларга Жоркаефф ва Хулен Герреро муаллифлик қилишди. Бобби Робсон ва Бора Милутинович бошчилигидаги жамоа таркибидан Субисаррета, Маттеус, Винтер, Эффенберг ва Шевченко жой эгаллашди.\n2002 йил 18 декабрь. «Реал» - ФИФА жаҳон термаси - 3:3\nНиҳоят, эртак якунланди... ФИФА тасарруфидаги жаҳон термаси клуб билан ўтказилган ўйиндан сўнг «ўлди». «Реал» ўзининг 100 йиллик юбилейини нишонлади-ю, ғояни «тириклайин кўмди». Россиядаги ғалабадан сўнг дунё юлдузлари Италия ва Францияга сафар уюштиришди, Мандела шарафига ўтказилган баҳсда дуранг ўйнашди, Австралиядаги аренанинг очилиш маросимида қатнашишди, Японияда эса стадионни мухлислар билан тўлдира олишмади. Бир сўз билан айтганда, ФИФАдагилар анъанага барҳам бериш лозимлигини тушуниб етишди. Аммо «Реал» учун истисно қилинди - Клозе, Кака ва Сиссе «Реал» дарвозасига биттадан гол уришди, испанлар ҳам бунга учта тўп билан жавоб қайтаришди. Гарчи жамоалар таркиби кучли бўлсада, ўша учрашув жаҳон термаси учун сўнгги расмий ўйин бўлди. Кейинчалик аёллардан иборат орзулар жамоаси тузиш ғояси ўртага ташланди, бироқ қизлар атиги учта ўйин ўтказиш билан чекланишди.\nЖаҳон термасининг ФИФА тасарруфида ўтмаган ўйинлари кўп, аммо уларда таркиблар у қадар кучли бўлмаган, сабаблар ҳам ўртамиёна эди.\nТўғри, 2001 йили Марадонанинг хайрлашув маросимида «Ла Бомбонере»да аншлаг кузатилганди. Шукер, Кантона ва дарвозабон Игита ўз номларини таблога ёздириб қўйган паллада, Аргентина 6та гол уришга улгурганди. Ўшанда Диего ва аргентиналиклар учун ҳақиқий байрам бўлганди. Шунингдек, юлдузлар учун норасмий ўйинлар ўтказилган, Фергюсон, Хажи, Чилаверт шарафига учрашувлар ташкил этилган. Бироқ бу баҳсларга ФИФА аралашмаганди.\nНега ҳозир жаҳон термасини тўплашмаяпти?\nАфтидан, Инфантинога хат йўллаш вақти келганга ўхшайди - ЖЧ-2018 арафасида анъанани тиклашга нима дейсиз? Ахир Конфедерациялар кубогидан олдин жаҳон термасини тузиш қийинчилик туғдирмайди-ку. Ҳамма шу ерда ҳозиру нозир - юлдузли французлар, чилиликлар, португаллар. Важ ахтариш ҳам шарт эмас, у хоҳ тижорат бўлсин, хоҳ хайрия. Умуман, жаҳон термаси иштирокидаги ўйинларнинг бир неча йиллардан буён ўтказилмаётганининг ўзига яраша сабаблари бор. Машҳурларнинг нархи қиммат ва жароҳат олишдан чўчишади. Чемпионатлар тақвими шу қадар тиғизки, аниқ санани белгилаш қийин. Чунки юлдузлар йирик турнирлар ўтказилмаган паллаларда тижорат турнеларида қатнашишади. Мисол учун, Осиё ва АҚШда «Реал», «МЮ» ва «Барселона» иштирокида ўйин ташкил этилса, уни стадион тўла мухлис кузатиши аниқ.\nТурли клублар, агентлар ва президентлардан юлдузларни қўйиб юборишни сўраш бефойда. Бундай расмий учрашув учун вақт, рақиб, томошабинлари кўп стадион топиш керак. Бир сўз билан айтганда, Месси ва Роналдуни бир таркибда кўришни хоҳлаган осиёлик миллиардерларгина йирик гонорарли ва эҳтимолли жароҳатларни суғурталай оладиган учрашув ташкил этишлари мумкин. Ўз навбатида, Зидан ва Роналдо сингари афсонавий фахрийлар ўйинидан баҳра олса бўлади, гарчи улар майдонда ҳазил-ҳузуллар билан шуғулланишса ҳам. Агар ҳозирги давр юлдузлари ўйнашса, жозибали футбол гувоҳига айланишимиз аниқ. Мессининг пасидан сўнг Роналдунинг гол уриши - ғайритабиий воқеа.\nХўш, Сиз жаҳон термаси иштирокидаги баҳсни томоша қилармидингиз? Таркибга кимларни киритардингиз? Замонамизнинг тирик афсоналарига қайси жамоа рақиблик қилишини хоҳлайсиз?\nФИФА жаҳон термасининг расмий ўйинлардаги кўрсаткичлари: 19та учрашув, +5 +4 -10, тўплар нисбати: 41-44.


18:10 / 10.05.2019 | Omadbek Kxojimurodov | 1113\nАссалому алайкум! Таркибида ҳайвонларнинг суяклари мавжуд дори воситалари истеъмолга ҳалолми? Лекин қайси ҳайвонларни суяклари қўшилгани баён этилмаган?\n- Ва алайкум ассалом! Фатво:\n1. Чўчқанинг терисида содир бўлган кимёвий ўзгариш шаръан эътиборга олинмайди. Қайнатиб пиширилган тўнғиз гўшти ҳеч кимнинг наздида ҳалол бўлмаганидек ундан тайёрланган желатин ҳам ҳалол бўлмайди;\n2. Соҳа мутахассисларининг тадқиқотларига биноан чўчқа гўштида содир бўлган кимёвий ўзгариш ҳеч қандай аҳамиятга эга эмас ва бу ўзгаришни янги ҳақиқат (модда) пайдо бўлди, дейилмайди. Балки, хом терида мавжуд нарса, майда бўлакларга бўлиниб кетди, дейилиши мумкин халос. Шунинг учун чўчқа гўштидан олинган желатинни истеъмол қилиш жоиз эмас.\nАгар желатиндан дори тайёрланган бўлса, унинг ҳукми “ҳаром нарсалар билан даволанишга оид” бўлади. Бу ҳақида ҳанафий мазҳабидагилар тарафидан берилган фатвога биноан, бундан бошқа дори топилмаса, албатта, моҳир, ҳалол ва ҳаромнинг фарқига борувчи шифокорнинг маслаҳати билан уни истеъмол қилиши мумкин. Агар дорининг ҳалол ўринбосари бўлса, тўнғизнинг желатинидан ёки бошқа аъзосидан ҳам тайёрланган дори жоиз эмас. Тўнғиздан бошқа гўшти ҳалол ҳайвонлардан тайёрланган желатинга келсак бу иккига бўлинади.\nБиринчиси: ўша ҳайвонларнинг терисидан тайёрланган бўлиб, у фуқаҳоларнинг “Ҳар бир тери ошлаш ила пок бўлади” қавлларига мувофиқ бўлади.\nИккинчиси: уларнинг суякларидан тайёрланган бўлади. Юқорида айтиб ўтганимиздек ҳар қандай тери ошланиши билан пок бўлади. Бунга барча уламолар иттифоқ қилганлар. Желатин олишнинг барча босқичларида уларнинг асл моҳияти худди туз конига тушган эшак тузга айланиб, ҳалол бўлишдек даражасида эмаслигини ўргандик. Шундай бўлсада ошланиши билан пок нарсага айланади. Яъни терига сингиб кетган нажосат тозалаб ташланади. Фуқаҳолар: тери хоҳ у гўшти ейиладиган бўлсин, ёки гўшти ейилмайдиган ҳайвонлар бўлсин(тўнғиз бундан мустасно) пок бўлади – деганлар. Барчамизга маълумки, бир нарсани пок бўлиши бошқа, поклиги билан бирга, ейиш ҳалол бўлиши бошқадир. Уламолар ошланган териларни поклигига иттифоқ қилганлар, ейишга ҳалол бўлиши тўғрисида ихтилоф қилганлар. Имом Шофеъий раҳматуллоҳи алайҳ наздларида ўлимтикнинг(мол, қўй, эчки, шунингдек гўшти ҳалол бўлган ҳайвонлар) териси ошланганидан кейин ҳам пок, ҳам ейишга ҳалол бўлади – деганлар. Ҳанафий уламоларидан бўлган бир ривоятда ҳам “ҳалол бўлади” деганлар. Лекин бу қавл заиф бўлиб, бунга фатво берилган эмас. Ҳанафийлар қавлига кўра ўлимтикларнинг териси ошлангач пок бўлади. Ундан кийим ёки жойнамоз қилиб фойдаланса бўлади. У териларни эритиб ёғ сифатида баданига суртса ҳам жоиз. Оғизга солиб ейишга келсак жоиз эмас. Аммо омма шунга мубтало бўлиб, ҳар бир таомига булар аралашган бўлса, имом Шофеъий раҳматуллоҳи алайҳнинг қавлларини ихтиёр қилиниб, ҳанафийлар наздларидаги заиф қавлни олиб, оғизга солиб, истеъмол қилиш жоизлигига ҳам фатво берса бўлади. Шунинг учун улардан тайёрланган желатин ишлатилиб, дорилар тайёрланган бўлса, юқоридаги гапга биноан итеъмоли жоиз бўлади. Тўнғиздан бошқа ўлимтикларнинг суяклари ошланмасдан ҳам пок ҳисобланади. Чунки уларда худди сочлардаги каби ҳаёт бўлмайди. Яъни қирқилганда оғримайди. Шунинг учун ўлимтикларнинг суякларидан тайёрланган желатинлар ҳам пок, ҳанафийларнинг заиф қавлларига биноан ҳам ҳалол ҳисобланади. Фуқаҳоларнинг наздидаги балои омма вақтида заиф қавлга амал қилиш мумкин.\nМуҳаммад Тақий Усмоний. Валлоҳу аълам!\n"Тяньши" компаниясининг дори маҳсулоти\nСтоматит касаллик тўғрисида


Dildora Niyozova va Latifjon Yunusov: Sevgi - bu aql va yurak birlashuvi » Sahro.NET - Узбекский мультимедиа портал\nSahro.NET » Статьи » Dildora Niyozova va Latifjon Yunusov: Sevgi - bu aql va yurak birlashuvi\nRenat Sobirov - Vada ber\nDildora Niyozova va Latifjon Yunusov: Sevgi - bu aql va yurak birlashuvi\nКатегория: Статьи Автор: Admin\nЛойиҳамизнинг галдаги иштирокчиларини, очиғи, бошқача тасаввур қилгандим. Жуда жиддий инсонлар бўлишса керак, дегандим-да. Аммо улар шунақанги қувноқ, хушчақчақ эканларки, суҳбатимиз кўз очиб юмгунча ўтиб кетганини ҳам билмай қолибмиз. Ҳа-я, Дилдора НИЁЗОВА ва Латифжон ЮНУСОВЛАР оиласида хушхабар бор.\n— Фарзанд кутаётган экансизлар, муборак бўлсин! Тўрт мучаси соғлом туғилсин! Қийналмаябсизми?\nДилдора: — Раҳмат! Ширин ташвишларни бошдан кечираяпман. Ҳар бир аёлнинг ҳаётида ҳомиладорлик даври энг бахтиёр онлар бўлса керак. Ўғлим доим «Нега мен биттаман? Нима учун укам, синглим йўқ», деб сўрарди. Турмуш ўртоғим ҳам «Санъат ўз йўлига, кексайганимизда ёнимизда фарзандларимиз бўлишади», дейди. Яна бир бор она бўлиш арафасидаман-у, лекин қўрқаяпман. Ўзи табиатан қўрқоқман. Насиб қилса, ҳаммаси яхши бўлади.\n— Қўрқоқман дейсизми?! Қизиқ, аксинча, анча жасур аёлга ўхшайсиз.\nДилдора: — Саҳнада кучли бўлоламан, аммо қўрқоқлигим бор. Ёлғизликдан жуда қўрқаман. Ҳеч қачон бугунги куним билан ямашаганман, ёшлигимдан шундай. Нима иш қилсам ҳам, эртага қандай натижа беради, деб ўйлайман. Одамлар мени яхши инсон деб эслашларини истайман.\n— Баъзи санъаткор аёллар туғруқ таътилидан чўчишади. Сизда бундай фикр бўлмаяптими?\nДилдора: — Ростини айтаман, менда ҳам шундай ўй бўлган. Шу хаёл билан беш йилни ўтказиб юбордим. «Яна фарзанд кўришинг керак», деб кўп гапиришди. Волидам «Ҳамма нарса ўткинчи, ортингдан зурриёдларинг қолиши керак», деб кўп айтди. Саҳнадаги ўрнимни йўқотишдан қўрққаним ҳам фарзанд кўриш ҳақидаги хаёлларни четга суриб қўярди. Бироқ ўйлаб кўрсам, нотўғри қилган эканман. Яратган томонидан берилган иқтидор, жиндек омад ва албатта, ўзингизда ҳаракат бўлса, бир йил танаффус ҳеч нимани ҳал қилмайди. Бу даврни ҳам ўзига яраша гашти бор. Фарзанд туғилиши аёлни ёшартиради, соғлиги янада яхшиланади.\n— Оилангизга ҳамманинг ҳаваси келади. Бахтли турмушингизнинг сири нимада?\nДилдора: — Оилада ўз ўрнимни биламан. Ҳеч қачон «меники тўғри», демайман. Борди-ю шундай қилсам, бахтимни, осойишта турмушимни бой бериб қўйишим мумкин. Турмуш ўртоғим санъатимни тушунадиган, ҳурмат қиладиган инсон. Энг содиқ мухлисим. Мутахассислиги санъатшунослик бўлгани учун ҳам, ижод борасида фикр алмашишишмиз қийин эмас.\nЛатифжон: — Ҳамжиҳатликда яшаш оила мустаҳкамлигини белгилайди. Эр-хотин ҳамиша бир-бирини қўллаб-қувватлаши керак. Ҳар ким кўрпани ўз томонига тортса, оила оила бўлмай қолади.\nДилдора: — Ҳатто бирор масалада аразлашиб қолсак ҳам, узоғи беш дақиқадан кейин яна ҳеч нима бўлмагандек ярашиб оламиз. Дунёқарашларимиз ўхшаш бўлгани учун ҳам бахтимиз тўкис!\nЛатифжон: — Инсон ёмон хаёллардан ўзини асраб яшаса, ҳаёти осуда бўлади.\nДилдора: — Ўзаро шундай келишувимиз бор: «Сиз мендан камчилик изламанг, мен сиздан ахтармай. Боримча қабул қилинг, мен ҳам сизга шундай муносабатда бўламан». Турмуш ўртоғим «Саҳнада Дилдора Ниёзовасан, лекин уйда оддий бекалигингни унутма», дейди. Ҳақиқатан ҳам шундай. Саҳнада ҳамма нарсани унутаман. Уйга келгач эса саҳна эшик ортида қолади.\n— Сизни дангалчи аёл дейишади. Мабодо эр-хотин келишолмай қолсангиз, қандай йўл тутасиз?\nДилдора: — Ўзимга-ўзим «Жим бўл!» дейман. Айтишгандан фойда йўқ-да, жуфтингиз истаса, ҳар қандай вазиятдан чиқиб кетолади. Чунки у эркак! Бирор масалада тортишиб қолсак, ўзига келиб олгач, ҳазил-ҳузул билан тушунтираман. «Йўқ, унақа эмас, бунақа» десангиз, уйда идиш-товоқлар «қанот қоқиб» учиши аниқ. Қолаверса, бу фарзандингизга ҳам салбий таъсир этади. Тўғри, жанжалсиз оила йўқ.\n— Аёл киши оилада нималарга кўз юмиши керак, сизнингча?\nДилдора: — Хиёнатдан бошқасини кечириш мумкин, наздимда.\nЛатифжон: — Тўғри. Хиёнат оилани арралаб ташлайди. Бошқа вазиятларни эса дилдан узр сўраш орқали ҳал этиш мумкин.\n— Ҳамма эркак ҳам қилган иши учун кечирим сўрамайди-да.\nЛатифжон: — Шахсан мен учун бу қийинмас. Дилдоранинг кўнгли оғриганини кўргач, виждоним қийналади, тинчлана олмайман. Кейин узр сўрайман. Инсон қилган хатосини тан олиши ҳам мардлик саналади. Агар айбим бўлса, албатта.\nДилдора: — Ҳа, айби бўлса, кечирим сўрайди. Мен хато қилса, қайда (кулади)?\nЛатифжон: — Эрни эр қиладиган ҳам, қаро ер қиладиган ҳам хотин. Аёлнинг тили ширин бўлса, эркак кишини йўлга сола олади. Нафақат аёллар, балки биз — эркаклар ҳам ширин сўзнинг гадосимиз.\n— Бахтни қандай рангда тасаввур қиласиз?\nДилдора: — Оилам тинч, ёнимда севимли инсоним, азиз фарзандим... Шукроналик ҳисси қалбимда тўлиб-тошганида осмонга қарайман. Кенг, мовий осмонни кўриб, ичимга сиғмай кетаман. Менимча, бахтнинг ранги шундай бўлса керак.\n— Ўғлингиз Жавоҳир улғайиб қолибди. Фарзанд тарбиясида ким талабчанроқ?\nДилдора: — Турмуш ўртоғим. Менинг кўнглим бўш. Жаҳлим чиққанида, дакки бераман. Кейин қилган ишимдан пушаймон бўлиб қоламан. Онаман-да, жоним оғрийди. Лекин Жавоҳир дадасидан ҳайиқиб туради. Баъзида «Бундай қилманг, мени ранжитаяпсиз», дейман. «Сен онаси бўлсанг, мен отасиман-ку! Бекорга уришмайман. Ўғлимиз олти ёшга тўлди. Ота-онасига бўйсунишни ўрганиши керак», дейди. Ҳақ гапираётганини билиб, бошқа хонага кириб кетаман. Ота-ўғил тарбиявий соат ўтишади.\n— Фарзанд туғилганидан сўнг ота-она у билан бирга улғайишади, дейишади.\nДилдора: — Тўппа-тўғри. Авваллари бунга аҳамият бермасдим. Энди бўлса, ўғлимдаги ўзгаришларни кўриб, улғайиб қолибди, деяпман. Фарзандим улғайяпти, демак, мен ҳам ўзгаришим керак, деган фикр пайдо бўлаяпти.\nЛатифжон: — Фарзандингизга тарбия бериш жараёнида ўз ота-онангизни кўпроқ ўйларкансиз. Уларга нисбатан муносабатингиз ўзгариб бораверар экан.\nДилдора: — Онам «Ҳали боланг кичкина. Ҳозир танбеҳ берсанг, қулоқ тутади. Эртага улғайганида, гапинг кор қилмайдиган бўлиб қолиши мумкин. Болалигидан тарбиясига маҳкам тур», дейди ҳамиша. «Бирор нима деб гапирсанг, сиз менга вақт ажратганмидингиз? Ўзингиздан ортмагансиз-ку», деб қолмасин», деган гапларни аввалари оддий қабул қилардим. Эътибор бермай, «Мана ўйнаб-кулиб юрибдику» дердим. Мана, энди эр-хотин улғайганимизни ҳис қилаяпмиз.\n— «Яна, яна яшагим келар», деб номланган қўшиғингизга ишланган клипда турмуш ўртоғингиз билан бирга суратга тушдингиз. Бу фикр кимдан чиқди?\nДилдора: — Ғоя муаллифи мен. Турмуш ўртоғим фикримни қўллаб-қувватлади. Умр йўлдошиммас, нега бошқа инсон билан бахтиёр оила образини яратишим керак, деб ўйлаб қолдим. Аввалига рози бўлмади. Тушунтирганимдан кейин кўнди.\nЛатифжон: — Бахтли оила мавзуси бўлгани учун ҳам, рози бўлдим. Қолаверса, қўшиқ менга бағишланганди-да.\nДилдора: — Сўнгги пайтларда муҳаббат ҳақида кўп куйлаяпман. Ёшингиз улғайгани сайин ҳаётни, оилангизни кучлироқ севар экансиз.\n— Дилдора опа, нима деб ўйлайсиз, кайфиятимиз йўқлигини жуфтимизга кўрсатишимиз керакмикан?\nДилдора: — Кўрсатмаймиз деганимиз билан, барибир, билинтириб қўямиз. Бошқа кимга ҳам араз қилардик. Кайфиятим бўлмаса, эрим дарров сезади. «Сенга хафа юриш ярашмайди. Қани, кул-чи!» дейди.\nЛатифжон: — Ва синалган усулни қўллайман. Ҳаммамиз биргалашиб, сайрга чиқамиз.\n— Оилани ақл ва юрак бошқаради, дейишади. Сизларда ким «ақл», ким «юрак»?\nДилдора: — Мен оиламиз «юраг»и бўлсам керак. Чунки ҳиссиётларга берилувчанман. Турмуш ўртоғим эса оиламиз «ақл»и. Роса ўйлаб иш кўради.\n— Мухлисларингизнинг сизга эътирози бор. Дилдора Ниёзова камнома, дейишаяпти.\nДилдора: — Ижоддан тўхтаб қолганим йўқ. Янги қўшиқлар устида ишлаяпмиз. «Дона-дона» номли қўшиғим тайёр бўлди. «Муборак бўлсин тўйингиз» таронасига клип ишладик. Ўғлим билан бирга «Ҳали ҳаёт олдинда» деган қўшиқ ижро этдик. Насиб қилса, мухлисларимиз эътиборига ҳавола этамиз.\nЛатифжон: — Мусиқий альбом устида ишлаяпмиз. Номи ҳозирча сир.\nДилдора: — Санъаткор бўлганим билан биринчи галда аёл, рафиқа, онаман. Ҳаммасини биргаликда олиб боришга ҳаракат қилаяпман. Бошимиз омон бўлса, ҳаммаси яхши бўлади.\n— Ниятларингизга етинг! Насиб қилса, яна яхши кунларда учрашайлик.\nДилдора: — «SUG‘DIYONA»га омад! Аёллар газетаси бўлгани учун ҳам унга меҳрим бўлакча.\nФотомухбир: Жасур КАРИМОВ\nПоделитесь новостью с друзьями или добавьте в закладки\nDildora Niyozova yangi konsert taqdim etadi\nEndi Rahmatullayevdan ilhomlanishyapti\nДилноза Кубаева...иккинчи турмуш?\nЗиёдани йиглатган кушик\nУлугбек Рахматуллаев: «Хаётимга зомин булиши мумкин эди…»\n4-04-2015, 10:00Просмотров: 3866Комментариев: 0


November 2016 – LOKOMOTIV\nБугун Самарқанддаги “Динамо” ўйингоҳида мамлакат кубоги финал учрашуви бўлиб ўтди. Унда “Локомотив” Қаршининг “Насаф” жамоаси билан баҳс олиб борди ва кичик ҳисобда устун келиб, ўз тарихида иккинчи марта Ўзбекистон кубогига\nБугун Самарқанддаги “Динамо” стадионида мамлакат кубоги финал баҳси бўлиб ўтди. Қизиқарли кўриниш олган матчда “Локомотив” “Насаф” қаршилигини енгишга уриниб кўрди ва буни ажойиб тарзда уддалади. Ўйиннинг иккинчи дақиқасидаёқ ҳисобни очган\nБугун Ўзбекистон кубоги-2016 соҳиби номини билиб оламиз!\nБугун Самарқандда катта футбол байрами! Кўхна шаҳарнинг кўркам иншоотларидан бири саналадиган “Динамо” ўйингоҳида бугун футбол бўйича мамлакат кубоги финал учрашуви бўлиб ўтади. Анчагина қизиқарли тарзда кечиши тахмин қилинаётган беллашувда юртимизнинг\n“Локомотив” ПФК марҳум Юртбошимиз Ислом Каримов қабрини зиёрат қилди\nЭртага, 30 ноябрь куни Ўзбекистон Кубогининг финал ўйини бўлиб ўтади. Бунда “Локомотив” ва “Насаф” жамоалари ўзаро баҳс олиб боришади. Айни пайтда Самарқанд шаҳрида бўлиб турган “Локомотив” ПФК вакиллари бугун муҳтарам\nКубок финали олдидан матбуот анжумани ташкил этилди\nБиласиз, эртага Самарқанд шаҳрида Ўзбекистон кубоги-2016 финал беллашуви бўлиб ўтади. Финалда “Локомотив” “Насаф”га қарши баҳс олиб боради. Бугун ҳар икки жамоа устозлари иштирокида ўйинолди матбуот анжумани ташкил этилди. Унда “Локо”\n“Локомотив” Самарқандда, эртага Кубок финали бўлади\nЭртага, 30 ноябрь куни Самарқанд шаҳрида Ўзбекистон Кубоги мусобақасининг финал ўйини бўлиб ўтади. Бунда олий лига чемпиони “Локомотив” Қаршининг “Насаф” клубига қарши баҳс олиб боради. Бугун эрталаб “Локомотив” ПФК вакиллари\nОлдинроқ хабар берганимиздек, 30 ноябрда Самарқанд шаҳрида Ўзбекистон кубоги-2016 финал беллашуви бўлиб ўтади. Финалда “Локомотив” ҳамда “Насаф” жамоалари ўзаро баҳс олиб боришади. Мазкур матчни бошқариб борадиган ҳакамлар номи маълум бўлди.\nБиласиз, Тошкентнинг “Локомотив” клуби жорий йилги мамлакат кубоги финал учрашувига йўл олди. Финалда “Темирйўлчилар”дан Қаршининг “Насаф” жамоаси қаршилигини енгиш талаб этилади. Хўш, “Локомотив” финалга қадар қандай йўлни босиб ўтди? Бугун\nХабарингиз бор, Тошкентнинг “Локомотив” клуби икки ўйин натижасига кўра “Бунёдкор”ни 2:0 ҳисобида мағлуб этиб, мамлакат кубоги финалига йўлланмани қўлга киритди. Шу тариқа, “Темирйўлчилар” ўз тарихида иккинчи марта Ўзбекистон кубоги финалида\nБугун бўлиб ўтган Ўзбекистон Кубоги, ярим финал жавоб учрашувида “Локомотив” сафарда “Бунёдкор”ни 1:0 ҳисобида мағлуб этди. Ўйиндаги ягона гол жамоамиз сардори Тимур Кападзе томонидан киритилди. Қуйида ўйин фотосуратларини томоша қилишингиз


hidoyat.uz – “Мовароуннаҳр” нашриётининг сайти - Овқатланинг, ажр ҳам олинг\nОвқатланинг, ажр ҳам олинг\nИнсон саломатлиги асосан ейдиган таомлари ва овқатланиш одобларига риоя қилишига боғлиқ. Икки дунё саодатига бошловчи динимизнинг бу борадаги кўрсатмаларига амал қилсак, ўзимизни турли дард ва одатлардан сақлаймиз, иншааллоҳ.\nМўмин киши энг олдин еган-ичгани ҳалолдан бўлишига катта аҳамият бериши зарур. Ҳаром нарсалардан ўзини тийиши фарз.\nОвқатланиш одобларини бундай тартиблаш мумкин: Таом ейишни “Бисмиллоҳ” билан бошлаш суннатдир. Умар ибн Салама (розияллоҳу анҳу) айтадилар: «Расулуллоҳнинг (соллаллоҳу алайҳи ва саллам) қарамоғидаги бола эдим. Қўлим лаганда бориб-келар эди. Ўшанда у зот менга: “Эй болакай! Аллоҳнинг исмини айтиб, ўнг қўлинг билан, олдингдан егин!” дедилар. Шу-шу овқатни худди шундай ейдиган бўлдим» (Имом Бухорий ва Муслим).\nКим таомни ейишдан олдин “Бисмиллоҳ”ни айтишни унутса, овқатланиш пайтида қачон бўлса ҳам ёдига тушса, “Бисмиллоҳи аввалаҳу ва охираҳу”ни айтиши керак.\nЮқорида зикр қилинган ҳадисда таомнинг одобларидан яна бири, ўнг қўл билан ейиш эканлиги айтилган. Чунки нопок нарсалар чап қўлда кетказилади.\nОвқатдан олдин ва кейин қўл ювилади. Чунки инсон турли нарсаларни ушлаши мумкин. Ана шунда қўлга микроблар ёпишади. Шунингдек, таомдан кейин ҳам инсон қўлларида ёғ ва шунга ўхшаш овқат юқи қолади. Уларни ювиб ташланмаса, турли касалликлар келиб чиқиши мумкин. Энг муҳими, бу одобга риоя қилганлар ажр-савобга эришади, таомларида барака бўлади.\nТаом ўтирган ҳолда ейилади. Чунки тик турганда инсон тўлиқ роҳат билан хотиржам ея олмайди. Шу билан бирга, унинг егани яхши фойда бермайди. Тик туриб еганда овқат тўкилиши, исроф бўлиши мумкин. Анасдан (розияллоҳу анҳу) ривоят қилинади: “Расулуллоҳ (соллаллоҳу алайҳи ва саллам) тик туриб ичишдан қайтардилар, шунда: “Ейиш-чи?” дейилди. “У яна ҳам ашаддийроқ”, дедилар” (Имом Термизий ва Муслим).\nЁнбошлаб таом ейиш одобсизликдир. Шу билан бирга, овқатнинг ҳазм бўлиши ҳам қийинлашади.\nҲар қандай неъмат учун доимо Аллоҳ таолога шукр қилишимиз керак. Агар уни ёмонласак, ношукрлик қилган бўламиз. Пайғамбаримиз (соллаллоҳу алайҳи ва саллам) ҳеч бир таомни айблаган эмаслар. Агар иштаҳалари тортса, ердилар, кўнгиллари тусамаса, емас эдилар.\nТаомни ўта тўйиб ейиш исроф ҳисобланади. Бу инсон соғлиғи учун кони зарар ҳамдир.\nАллоҳ таоло марҳамат қилади: “Еб-ичинг ва исроф қилманг, чунки У зот исроф қилгувчиларни севмас” (Аъроф, 31).\nПайғамбаримиз (соллаллоҳу алайҳи ва саллам) овқатланганларидан сўнг оғзиларини чаярдилар. Мўмин киши доимо оғзининг пок юришига аҳамият бериши зарур. Чунки оғиз инсоннинг энг улуғ аъзоларидан ҳисобланиб, у билан Қуръон, ибодат, дуо, зикрлар қилинади. Шунинг учун, доимо тоза бўлиши, ундан ҳеч қандай бадбўй ҳид чиқмаслиги керак.\nОвқатни еб бўлганидан сўнг Аллоҳга ҳамду сано айтиб, дуо қилинади.\nАлбатта, барчанинг ризқини бериб турган зот Аллоҳ таоло. Таомни соғ-саломат истеъмол қилишга қодир қилган Зотга доимо ҳамду сано айтиш банданинг бурчидир.\nТаомдан сўнг ҳаётининг ва ризқнинг баракотли бўлишини Аллоҳдан сўраб, дуо қилинади.\nШундай қилсак, ҳаётимиз бундан-да файзли ва баракотли бўлади.


IFA – 2016: Samsung Gear S3 Classic ва Gear S3 Frontier - Terabayt.Uz\nIFA – 2016: Samsung Gear S3 Classic ва Gear S3 Frontier\nБерлинда бошланган IFA – 2016 кўргазмасида Samsung компанияси Gear S3 Classic ва Gear S3 Frontier соатларини намойиш қилди. Смартвотчлар компаниянинг Tizen операцион тизимида ишлайди. Қурилмалар 46 мм кенгликдаги корпус ва 360×360 пиксель аниқлигидаги 3-дюймли Super AMOLED дисплейига эга.\n“Ақлли” соатлар 1 ГГц частотада ишлайдиган икки ядроли процессор, 768 МБ тезкор хотира ва 4 ГБ доимий хотира билан таъминланган. Бундай ҳажмдаги доимий хотирага бир қанча файлларни, жумладан, мусиқаларни сақлаш мумкин.\nМоделларга Wi-Fi, Bluetooth, GPS, NFC модуллари ва ҳатто барометр ўрнатилган. Корпуслар IP68 стандарти билан ҳимояланган бўлиб, сув ва чанг ҳамда ҳарорат пасайишлари чидамли.\nИшлаб чиқарувчининг айтишича, соатларнинг заряди 3-4 кун автоном ишлашга етаркан. Соат дисплейига керакли ахборотларни доим кўрсатиб турадиган Always on технологияси жорий этилган. Ушбу режим дисплейдаги барча рангларни акс эттиришга қодир (Gear S2 соатида фақат 8 ранг кўрсатилган).\nИккала версия зангламас пўлатдан тайёрланган, бироқ дизайн ва ранг борасида фарқланади.\nGear S3 Frontier версиясида 3G/LTE технологиялари қўллаб-қувватланади.\nҚурилмалар Европада 399 евро нархида таклиф этилади, сотувга йил охиригача чиқарилиши режалаштирилган.\n#2016 #Gear S3 #Gear S3 Classic #Gear S3 Frontier #Samsung #Samsung Gear


Кобул қўпорувчилик оқибатида Тожикистондан етказилувчи электр энергиясиз қолди\n22:46 / 09.10.2019\nНомаълум кимсалар Афғонистоннинг Саланг довонида Тожикистондан тортиб келинган электр узатиш линияси устунини портлатди. Оқибатда пойтахт Кобул ва Афғонистоннинг яна бир неча вилояти электр энергиясиз қолди. Бу ҳақда Khaama Press ахборот агентлиги хабар берди.\nDa Afghanistan Breshna Sherkat энергетик компанияси вакиллари баёнотига кўра, электр узатиш линияси устуни 9 октябрга ўтар кечаси портлатилган. Компания ходимлари линияни тиклаш ишларини олиб боришмоқда.\nҚўпорувчилик учун ҳеч қайси гуруҳ жавобгарликни ўз зиммасига олмаган. Бироқ таъкидланишича, электр блокадаси “Толибон” ҳаракатига хос методлардан ҳисобланади.\n2018 йилда ҳам толиблар Қундуз вилоятида Тожикистондан Афғонистоннинг шимолий вилоятлари ва Кобулга электр узатилувчи линия устунини портлатишган. Жорий йил апрелида эса жангарилар электр узатиш линияси устунини арралаб, Жумабозор уездини электр энергиясиз қолдирган. Сентябрда ҳам Бағлан вилоятидаги 2 та устун портлатилгач, мамлакатнинг 11 вилояти, жумладан Кобул электр энергиясиз қолганди.\nТожикистон 2018 йилда Туркманистон Афғонистонга етказилувчи электр энергия нархини 2 баробар ошириб юборгандан кейин қўшни давлатга электр энергия етказиш ҳажмини оширганди.\n15:03 / 27.02.2020\nТожикистон ва Қирғизистон 23 гектар ер алмашишга келишиб олди


Шавкат Мирзиёев Андижондаги “Ўзавтосаноат” компаниясига борди » Ўзбекистон янгиликлари – Zamin.uz\n, 23 2019, 12:13\n03 июн, 19:02 4 620 Жамият\nЎзбекистон Республикаси Президенти Шавкат Мирзиёев Андижон шаҳридаги эски “Андижонмаш” акциядорлик жамиятида бўлди. Бу ерда ташкил этилиши режалаштирилаётган кичик саноат зонаси лойиҳаси билан танишди.\nДавлат раҳбари лойиҳа ташаббускорлари – тадбиркорлар билан суҳбатлашди. “Ўзфармсаноат” компанияси ва тижорат банклари томонидан 2017-2018 йилларга мўлжалланган фармацевтика соҳасини ривожлантириш дастури лойиҳасига алоҳида эътибор қаратди.\n“Трастбанк” томонидан Андижон туманида “Zamin Bio Health” жамиятида йиллик қуввати 10 миллион флакон инсулин ишлаб чиқаришга ихтисослашган лойиҳа амалга оширилгач, 100 киши иш билан таъминланади.\nВидео: Шавкат Мирзиёев Туркия Президенти билан учрашди 14 май, 21:52\nШавкат Мирзиёев Ўзбекистоннинг Биринчи Президенти ҳайкали лойиҳаси билан танишди 15 апр, 18:36\nПрезидент Чилонзор туманидаги саноат корхоналари ва ижтимоий объектларни кўздан кечирди 12 апр, 17:55\nШавкат Мирзиёев Дональд Трампни АҚШ президенти этиб сайлангани билан табриклади 10 ноя, 20:29\nШавкат Мирзиёев Алмазбек Атамбаевни туғилган куни билан табриклади 18 сен, 01:19


Жараён 06 June 2018 17:19 304\nЁз келиши билан болаларимиз орасида турли касалликларга чалиниш ҳолатлари кўпаяди. Кимнидир қуёш урган, кимдир мумкин бўлмаган сувда чўмилган, яна кимдир ювилмаган мева еб дизентерия бўлиб қолган... Эътибор бериб қаралса, буларнинг кўпчилигига гигиена қоидаларига риоя қилмаслик сабаб бўлишини кўриш мумкин.\nАна шундай нохуш холатларнинг олдини олиш мақсадида Ўзбекистон Ёшлар иттифоқи Учтепа маҳаллий кенгаши томонидан “Биз соғлом турмуш тарзи тарнафдоримиз” шиори остида мактаб ва коллеж ўқувчилари учун 3 кунлик ўқув семинари ташкил этилди.\nЎқув машғулотлари давомида иштирокчиларни тозалик қоидаларига ўргатиш билан билан биргаликда шифокор Гулноза Маҳмудова сил касаллиги, туман тиббиёт бирлашмаси ходими Нодира Маҳкамова қандли диабет, ёд танқислиги касаллигиклари ҳақида маълумот берди. Болажонлар касалликка чалинмаслик учун нималарга риоя қилиш лозимлигини билиб олишди.\nСеминар давомида кўнгилли ёшлардан иборат “Саломатлик ҳимоячилари” номидаги клуб ташкил қилинди. Энди клуб аъзолари ўз билимларини бошқа тенгдошлари билан ўртоқлашади. Натижада, соғломлаштириш ишлари кенг кўламда олиб борилади.


Ўзбекистон 15:30 / 18.11.2021 34126\nOziqovqat.com — озиқ-овқат маҳсулотларини харид қилиш ва сотиш учун мўлжалланган сайт. Унда харидорлар ва сотувчиларга энг манфаатли битимларни тузишга ёрдам берилади.\nOziqovqat.com — Ўзбекистонда фаолият юритаётган озиқ-овқат бозорлари, қишлоқ хўжалиги ва Ўзбекистоннинг аграр сектори билан боғлиқ турдош соҳаларда фаолият кўрсатувчилар – фермерлар, чорвадорлар ҳамда Ўзбекистоннинг турли шаҳарларидаги манфаатдор мижозларга улгуржи ва чакана тарзда сотиш ҳамда харид қилиш имконияти яратилган. Унда турли озиқ-овқат маҳсулотлари, ўрамлар, ускуналар ва бошқа товарларни етказиб берувчилар ва ишлаб чиқарувчилар ўз маҳсулотларини сотишлари мумкин.\nOziqovqat.com сайтида тез рўйхатдан ўтиш ва эълон беришнинг оддий шакли жорий этилган бўлиб, бу Ўзбекистон аграр секторининг барча иштирокчиларига ҳеч қандай техник муаммоларга дуч келмасдан сайтга қўшилиш имконини беради.\nСайтда берилган барча эълонлар автомат тарзда бизнинг Телеграм-каналида трансляция қилинади. Айтиш жоизки, ҳозирги кунда унда 47 мингдан ортиқ фаол обуначи, яъни сизнинг эҳтимолий ҳамкорларингиз бор. Биз сизга қулай бўлиши учун товарларнинг турли тоифалари бўйича бўлимларини яратдик, сиз уларда озиқ-овқат маҳсулотларини харид қилиш ёки сотиш ҳақидаги эълонларни жойлаштиришингиз мумкин.\nOziqovqat.com иловасини юклаб олинг ёки унинг сайтида рўйхатдан ўтинг, ўзингизга керакли бўлимни танланг ва сайтимизнинг қоидаларига мувофиқ ўз эълонларингизни жойлаштиринг. Агар эълон беришда қийинчиликлар юзага келса ёки сайт фаолиятига доир бошқа саволлар туғилса, техник қўллаб-қувватлаш марказига мурожаат қилинг.\nСавдо ҳажмини 3-5 баробарга оширмоқчи бўлсангиз, иловаларимизни юклаб олинг!\n08:11 / 01.12.2021 18182


Президент мурожаати тўрт соат давом этди – Газета.uz\nЎзбекистон тарихида илк бор Президент парламентга мурожаатнома тақдим этди.\n22 декабр 2017, 16:27 Сиёсат\nЎзбекистон Президенти Шавкат Мирзиёев жума куни мамлакат тарихида биринчи марта парламентга мурожаатнома тақдим этди. У тўрт соат давом этиб (тахминан 10:25 дан 14:25 гача) «Ўзбекистон 24» телеканали орқали жонли трансляция қилинди.\nДавлат раҳбари ўз мурожаатида Халқ билан мулоқот ва инсон манфаатлари йили деб эълон қилинган 2017 йилни сарҳисоб қилиб, яқин келажакда Ўзбекистонни ривожлантиришнинг асосий йўналишларини санаб ўтди.\nПрезидент таклифи билан 2018 йил Ўзбекистонда Фаол тадбиркорлик инновацион ғоялар ва технологиялар йили деб эълон қилинди.\nТадбирда Олий Мажлис ва ҳукумат аъзолари, мамлакатда аккредитациядан ўтган дипломатик корпус вакиллари, миллий ва хорижий оммавий ахборот воситалари ходимлари, шунингдек, видеоконференция алоқа тизими орқали туман, шаҳар ва вилоятлардаги маҳаллий кенгашларга сайланган халқ ноиблари ҳамда барча бўғиндаги ижро ҳокимияти ва хўжалик бошқаруви органлари раҳбарлари, нодавлат ташкилотлар ва жамоатчилик вакиллари, Ўзбекистоннинг 33 мамлакатдаги дипломатлари иштирок этди.\n24 декабр 2017, 21:57\nДавлатимиз раҳбарини мамлакат тарихида биринчи марта парламентга мурожааномаси бу нафақат парламентимизга балки бевосита халқимизга тарихий мурожаатидир. 2017 йил у киши томонларидан батафсил сарҳисоб қилиниб, ҳар бир жабҳада давлатимиз ҳаётида бирор соҳа қолмаганки, эътибордан четга қолган бўлса барчаси чуқур таҳлил қилиниб, қамраб олингандир.\nЯқин келажакда Ўзбекистонни ривожлантиришнинг асосий йўналишларини санаб ўтдилар. Бу халқимизнинг бахтидир!


Жамият 16:44 / 21.06.2022 34426\nҲаж зиёратини ташкил этишдаги масъулларнинг адолатсиз ҳаракатлари ҳақида мақола ёзиш жуда қийин экан. Ёши улуғлар бу фарз амали ҳақида “Ҳажга Яратганнинг ўзи чақиради” дейишади.\nҲокимлик мутасаддиси – Диний ишлар бўйича қўмитанинг Қўрғонтепа тумани бўйича бош мутахассиси Ҳусанбой Абдулҳамидов маҳалла дафтари ва ўзида мавжуд ҳужжатлардаги чигал фактларни инкор қила олмади.\nБизга мурожаат қилган Анорхон Раҳимова зиёратга бориш учун 2014 йили ариза ёзган ва ўз маҳалласидаги рўйхатда 130-ўринда турибди. Бир ой олдин Бирлик маҳалласи раиси Моҳигул Сиддиқова унинг хонадонига кириб, рўйхатда ундан олдин турган одамларда имконият бўлмаса, опада муборак амалларни бажариб келиш имконияти туғилганини айтади. Анорхон опа тайёргарлик кўришни бошлайди. Бироқ Ҳажга рўйхатда 230- ва 231-ўринларни эгаллаб турган, 2022 йил февраль ойида ариза ёзган маҳалладошлари кетмоқда.\nКейин хонадонимга келиб: “Опа, қаранг, иккита ўринга даъвогар оила имконияти йўқлиги учун бормайдиган бўлди. Энди улардан кейинги навбатда бўлгани учун Бобуржон Кенжабоев кетяпти, иккинчи квотани имкониятга эга бўлганингиз учун сизга гаплашаман”, дея кўнглимни кўтарди.\nТуман ҳокимининг олдига: “Эҳтиёжмандларга керак бўлса, ҳомийлик ёрдами қилай” деб кирай десам, яна ёрдамчиси Ҳусанбойга жўнатди. У эса “Опа, кейинги йилга биринчи навбатда кетасиз” дея ваъда бера бошлади. Ҳали ҳам умид қилиб турибман.\n“Маҳалламиз учун иккита квота берилгач, Ҳажга бориш истагини билдирган фуқаролар рўйхатида 20- ва 21-ўринда турган оиланинг навбати келгани аниқланди. Улар фарзандлари касаллиги боис бормаслигини билдиришди. Шундан сўнг рўйхатда кейинги турганларни ўргандим, 38-ўриндаги Бобуржон Кенжабоевгача бўлганларнинг имконияти йўқ экан. Кенжабоев имконияти борлигини билдиргач, йиғилиш баёни ва тавсияномасини ёздим.\nАгар маҳалладаги рўйхатга риоя қилинмаса, туман ҳокимлиги мутахассиси рўйхатга истаганича ўзгартириш киритса, бундай рўйхатнинг не кераги бор?\n07:57 / 01.07.2022 2267\n22:56 / 01.07.2022 801\n21:46 / 01.07.2022 1658\n21:46 / 01.07.2022 7272


Ўзбекистон Республикаси Бош вазирининг ўринбосари, молия взири Жамшид Қўчқоров Жаҳон банки вакиллари билан учрашди.\nЎзбекистон 2017 йилда қанча енгил автомашина экспорт қилган?\n“Ўзавтосаноат” акциядорлик жамияти томонидан тизимда амалга оширилаётган ишлар, хорижий сармоядорлар билан ҳамкорлик, “GM Uzbekistan” автомобиль заводида ишлаб чиқаришни ривожлантириш, автомобиллар савдосининг шаффофлигини таъминлашга бағишланган матбуот анжумани ўтказилди.\n“Ўзэкспомарказ”да қишлоқ хўжалиги учун замонавий ускуналар кўргазмаси иш бошлади\nПойтахтимиздаги “Ўзэкспомарказ” миллий кўргазмалар мажмуида қишлоқ хўжалиги учун замонавий ускуналар ва технологияларнинг «Uzbekistan Agrotech Expo – 2018» XIII халқаро ихтисослаштирилган кўргазма-ярмаркаси ҳамда қишлоқ хўжалиги техникаси ва машиналарининг «Uzbekistan Agromash Expo – 2018» VII халқаро ихтисослаштирилган кўргазмаси иш бошлади.\nИқтисодий ривожланишда самарали учрашув\nҚозоғистон фонд биржаси (КАSE) делегацияси 28-29 май кунлари Тошкентда молия-банк муассасалари вакиллари билан учрашди.\nЎзбекистон Республикаси Марказий банки 2018 йил 29 майдан бошлаб валюта операциялари бўйича бухгалтерия ҳисоби, статистик ва бошқа ҳисоботларни юритиш, шунингдек, божхона ва бошқа мажбурий тўловлари учун хорижий валюталарнинг сўмга нисбатан қуйидаги қийматини белгилади.\nХалқ банкида ОНЛАЙН КОНВЕРСИЯ амалиёти йўлга қўйилди\nЭътиборлиси, бу хизмат жисмоний шахслар учун дастлабки уч ойда мутлақо бепул амалга оширилади.\n“Big Agro”нинг экспортбоп салатлари\nСерқуёш диёримизнинг қулай иқлим-тупроқ шароити сабзавот, полиз, карам ва бошқа турли қишлоқ хўжалик экинларидан бир йилда икки, ҳатто уч марта ҳосил олиш имконини беради.\nҚўшимча маблағ керакми? Марҳамат – жисмоний шахсларга микроқарз!\nАкциядорлик тижорат “Қишлоққурилишбанк” замонавий ва қулай хизматлар кўламини кенгайтириш мақсадида 2018 йил 1 июндан жисмоний шахсларга микроқарз беришни жорий этмоқда.\nКореялик ишбилармонлар Қорақалпоғистон билан ҳамкорлик қилишга қизиқиш билдирмоқда\nПрезидентимиз Шавкат Мирзиёев раҳнамолигида қулай сармоявий ва ишбилармонлик муҳити яратиш борасида олиб борилаётган изчил давлат сиёсати хорижда ҳам катта қизиқиш уйғотмоқда.\nОилавий тадбиркорлик кенгаймоқда\nНавоий вилояти Кармана туманидаги “Тирамису” оилавий корхонасида тайёрланаётган қандолат маҳсулотлари мазаси ва юқори сифати билан харидорларга манзур бўлмоқда.\nСурхондарё вилояти Қумқўрғон тумани Тўғон маҳалласида истиқомат қилувчи Намоз Шербўтаев оиласи моҳир пиллакорлардан.


Ўзбекистон Республикаси Президенти Шавкат Мирзиёевнинг таклифига биноан Афғонистон Ислом Республикаси Президенти Муҳаммад Ашраф ўани 4 декабрь куни расмий ташриф билан мамлакатимизга келди.\nШавкат Мирзиёев 2 700 нафар судланганларни афв этди\nХусусий мулкнинг ишончли муҳофазаси\nМустақил тараққиёт йилларида юртимиз иқтисодиёти тармоқларида эришилган барча ютуқ ва марралар, унинг улкан суръатлар билан ўсиши, энг аввало, Конституциямиз ҳаётбахш қудрати ҳамда салоҳиятини, унда мужассам бўлган принциплар, қоида ва нормаларнинг нақадар чуқур ўйлангани, ҳар томонлама мустаҳкам асосга эга эканини кўрсатиб турибди.\n“Ўзбеккино” Миллий агентлиги буюртмасига асосан режиссёр Рашид Маликов “Сабот” бадиий фильмини суратга олди.\nИ. Губкин номидаги Россия давлат нефть ва газ университети “Дўстлик” ордени билан тақдирланди\nАлишер Навоий номидаги Ўзбекистон давлат академик катта театрида И. Губкин номидаги Россия давлат нефть ва газ университетининг Тошкент шаҳридаги филиали ташкил этилганининг ўн йиллиги муносабати билан тантанали тадбир ўтказилди.\nАфғонистон Президенти Бухорога келди\nМамлакатимизда расмий ташриф билан бўлиб турган Афғонистон Ислом Республикаси Президенти Муҳаммад Ашраф Ғани 6 декабрь куни Бухорога келди.\n2017 йил 6 декабрь куни Ўзбекистон Республикаси Олий Мажлиси Сенатида «Ўзбекистон Конституциясига 25 йил» эсдалик нишонларини тантанали топшириш маросими ўтказилди.\nЗамин кучи, қуёш тафти, гиёҳлар ифори мужассам\nҲисоб-китобларга кўра, болари бир килограмм нектар йиғиши учун 40 минг километр масофани босиб ўтар экан. Машаққатли меҳнатнинг самараси ширин бўлади, деганларидек, балки шунинг учун асал бетакрор таъмга эгадир. Қолаверса, бол ернинг кучи, қуёш тафти гулу гиёҳлар ифорини ўзида мужассамлаштирганки, буларнинг бари инсон саломатлиги учун ниҳоятда фойдалидир.\nМуҳаммад Ашраф Ғанига Бухоро давлат университети фахрий доктори унвони берилди\nАфғонистон Ислом Республикаси Президенти Муҳаммад Ашраф Ғани Бухоро давлат университети профессор-ўқитувчилари ва талабалари билан учрашди.